text:
विकिपीडिया:जल्दी से हटवले के पैमाना
जल्दी से हटवले खातिर पैमाना (हटा) खाली अइसन दसा सभ के बतावे ला जिनहन के बारे में ब्यापक सहमती बा कि एह दसा में प्रबंधक लोग अपना विवेकाधिकार के इस्तेमाल कइ के हटावे खातिर चर्चा के बिना कौनों पन्ना या मीडिया के हटा सकत बाटे (डिलीट कर सकत बा)। अइसन तरीका से हटावे के काम खाली भर नीचे लिखल नियम सभ के तहत बतावल दसा सभ में कइल जा सके ला, अन्य कौनों दसा में नाहीं।
हटावल गइल चीज वापस ले आइल जा सके ला, बाकी खाली प्रबंधक लोग द्वारा, एही से अन्य प्रकार के हटावे के काम हमेशा चर्चा क के कइल जाला, जबले कि ऊ प्रस्तावित हटावले के काम न होखें। जल्दी से हटवल, समय बचावे के नीयत से बनावल गइल बा जेवना से चर्चा में लगे वाला बेमतलब समय बचावल जा सके आ अइसन पन्ना के बिना चर्चा के हटावल जा सके जिनहन के चर्चा में रखे के फैसला होखे के कौनों उमीद न होखे।[1]
प्रबंधक लोग के कौनों पन्ना जल्दी से हटावे के पैमाना के तहत ना हटावे के चाहीं जबले कि पैमाना के लागू होखे के बारे में ऊ पूरा आश्वस्त न होखें। अगर कौनों पन्ना पछिली चर्चा में ना हटावल गइल रहल तब ओके जल्दी से हटावे के पैमाना के तहत ना हटावे के चाहीं अगर कौनों प्रकार के कॉपीराइट उल्लंघन के नया जानकारी न उपलब्ध हो गइल होखे (अइसन दसा में हाताव्ल जा सकेला) या कुछ खास निर्बिबाद कारण न होखे; ई पैमाना नीचे दिहल गइल बा। कुछ योगदान करे वाला लोग कई बेर में संपादन के बाद पन्ना बनावे ला, बहुत नया बनल पन्ना अगर अधूरा लागत होखे तब ओके न हटावल जाय बलुक कुछ इंतजार कइल जाय।
केहू भी प्रयोगकर्ता हटा टेम्पलेट सभ के इस्तेमाल द्वारा कौनों पन्ना के जल्दी से हटावे खातिर नामांकन क सकत बा। अइसन नामांकन करे से पहिले नीचे दिहल बिंदु पर बिचार करीं:
- का ई पन्ना सुधार के रखल जा सकेला?
- बढ़ावल जा सके लायक बा?
- आधार लेख के रूप में रखे लायक बा?
- कौनों दुसरा लेख में बिलय करे लायक या दुसरा टाइटिल पर अनुप्रेषण लायक बा?
- पुरान अवतरण पर ले जा के रखल जा सके ला?
- या कौनों अन्य तरीका से रखल जाए लायक बा?
अगर उपर में से कौनों के जबाब "हँऽ" बाटे तब उहे करीं। कौनों पन्ना हटावे लायक उमीदवार तबे होला जब एकरे इतिहास के सगरी अवतरण (रिवीजन) एही लायक होखें। हटावे के नामांकन करे वाला संपादक के साफ-साफ तौर पर ऊ पैमाना(सब) बतावे के चाहीं जेवना पर लेख जल्दी से हटावे लायक बा, आ पन्ना बनावे वाला संपादक आ पन्ना पर प्रमुख योगदान करे वाला संपादक(न) के नामांकन के सूचना देवे के चाहीं।
पन्ना के बनावे वाला प्रयोगकर्ता के अइसन टैग ना हटावे के चाहीं। खाली अइसन संपादक के ई टैग हटावे के चाहीं जे खुद पन्ना के बनावे वाला न होखे। अगर पन्ना बनावे वाला संपादक पन्ना के जल्दी से हटावे के कारण से सहमत न होखे तब ओकरा के जल्दी से हटावे के टैग के बीच में लउके वाला हटावे के नामांकन पर एतराज दर्ज करीं बटन पर क्लिक करि के आपन कारण बतावे के चाहीं। ई बटन वार्ता पन्ना पर ले जाए के कड़ी होला आ उहाँ पहिले से बनल प्रारूप में खाली जगह होला जहाँ पन्ना बनावे वाला आपन एतराज लिख सकत बा कि काहें एह पन्ना के न हटावल जाय। हालाँकि, अगर एकही ब्यक्ति के योगदान वाला पन्ना ओही ब्यक्ति द्वारा खाली क दिहल जाय तब एकरा के हटावे के अनुरोध मानल जाला (अगर ऊ पन्ना प्रयोगकर्ता नाँवस्थान में या श्रेणी न होखे), आ अइसन पन्ना के {{Db-blanked}} के टैग से हटावे खातिर नामांकित कइल जा सकत बा (देखीं व7)।
जल्दी से हटवले के अलावा, हटावे के नीचे लिखल तरीका भी बाटें:
- विकिपीडिया:हटावे खातिर चर्चा, हटावे के काम के सामान्य तरीका।
- विकिपीडिया:प्रस्ताव द्वारा हटावल, बिना बिबाद के संभावना वाला हटावे के काम खातिर नामांकन के तरीका।
- विकिपीडिया:प्रस्ताव द्वारा जियत लोग के जीवनी हटावल, बिना संदर्भ के बनल लेख अगर केहू जियत ब्यक्ति के ऊपर होखे आ बिना स्रोत संदर्भ के होखे।
पैमाना सभ के लिस्ट[संपादन करीं]
आम कारण[संपादन करीं]
अइसन पैमान जे कौनों भी प्रकार के पन्ना पर लागू होखे लें जबले कि कौनों सटीक पैमाना नीचे के लिस्ट में न बतावल गइल होखे, आ ई लेख, अनुप्रेषण, सदस्य पन्ना (प्रयोगकर्ता पन्ना), वार्ता पन्ना, फ़ाइल इत्यादि सभ लागू होलें। नीचे सटीक पैमाना निर्धारण के तरीका दिहल बाटे कि कहाँ आ आ कब कौनों पैमाना लागू होखी।
व1. अर्थहीन[संपादन करीं]
अइसन पन्ना जवने क नाँव एकदम अर्थहीन या बकवास होखे; या जवना में सामग्री अइसन होखे जवना के कवनों अर्थ न बुझात होखे। एह पैमाना के तहत खराब तरीका या कमजोर शैली में लिखल चीज, उत्पात वाली चीज, कौनो दावा कइल, या फिर खराब अनुबाद इत्यादि सामग्री ना आवेले। ई पैमाना सदस्य लोग के टेस्टपन्ना (सैंडबॉक्स) या अन्य प्रयोगकर्ता नाँवस्थान के पन्ना सभ पर भी ना लागू होला। संछेप में, अगर लिखल बात के कुछुओ अर्थ समझ में आवत बाटे, तब ई पैमाना (व1) ना लागू होखी।
- {{हटा-व1}}, {{हटा-अर्थहीन}}, {{Db-g1}}, {{Db-nonsense}}
व2. टेस्ट पन्ना[संपादन करीं]
ई पैमाना अइसन पन्ना पर लागू होला जे कौनों प्रकार के अभ्यास, परीक्षण, टेस्टिंग, प्रयोग करे या अन्य कौनों विकिपीडिया कार्य खातिर बनावल गइल होखे। ई पैमाना विकिपीडिया अभ्यास पन्ना के उपपन्ना पर लागू होला बाकी खुद एह टेस्टपन्ना पर ना लागू होला। ई प्रयोगकर्ता नाँवस्थान में बनल पन्ना कुल पर भी ना लागू होला। ई अइसन टेम्पलेट सभ पर भी ना लागू होला जेकर इस्तेमाल नइखे होत या जवन कौनों टेम्पलेट के डुप्लिकेट बाटे (हालाँकि, अइसन दसा में टे3 लागू हो सके ला)।
- {{हटा-व2}}, {{हटा-टेस्ट}}, {{हटा-परीक्षण}} {{Db-g2}}, {{Db-test}}
व3. साफ बर्बरता आ साफ धोखा[संपादन करीं]
ई पैमाना लागो होला जहाँ पन्ना साफ तौर पर बर्बरता होखे भा धोखा होखे (अगर चित्र भी गलत जानकारी देवे खातिर बनावल गइल होखे), आ अइसन अनुप्रेषण जे पन्ना-स्थानांतरण बर्बरता के सफाई के बाद बचल होखे। अइसन लेख जे कौनों वास्तव में भइल धोखाधड़ी के ऊपर बनावल गइल बाने आ ज्ञानकोश लायक जानकारी देत बाने आ ऊ धोखा उल्लेखनीय चीज रहल बा, ओह लेख सभ पर ई पैमाना ना लागू होला। यानी विकिपीडिया पर धोखाधड़ी के रूप में लेख बनावल एह पैमाना में आई, बाकी वास्तविक दुनिया के कौनों चर्चित का महत्वपूर्ण धोखाधड़ी पर बनावल लेख एह पैमाना के अनुसार ना हटावल जा सके ला।
- {{हटा-व3}}, {{हटा-बर्बरता}}, {{हटा-धोखा}} {{Db-g3}}, {{Db-vandalism}}, {{Db-hoax}}
व4. चर्चा के बाद हटावल पन्ना के दुबारा बनावल[संपादन करीं]
सभसे हाल के चर्चा में हटावे के फैसला के बाद हटा दिहल गइल पन्ना, ओही सामग्री के साथ या कुछ मामूली बदलाव से बनल पन्ना के एह पैमाना के अनुसार हटावल जाला।[2]एह पैमाना से बाहर अइसन पन्ना बाड़ें जिनहन के सामग्री पहिले के चर्चा में हटावल पन्ना के सामग्री से पर्याप्त रूप समानता वाली न होखे, अगर पुरनकी चर्चा में दिहल हटावे के कारण अब नइखे लागू, आ अइसन सामग्री जेकरा के प्रयोगकर्ता नाँवस्थान में ले जाइल गइल बा ताकि सुधार कइल जा सके (बाकि खाली हटावे से बचाव करे के नीयत से ना बलुक वास्तव में सुधार खातिर ले जाइल गइल बा)। ई पैमाना अइसन पन्ना सभ पर भी ना लागू होला जिनहन के हटवले के समीक्षा खातिर वापस स्थापित कइल गइल बा, जिनहन के प्रस्ताव द्वारा हटावे के बाद वापस स्थापित कइल गइल बा या जल्दी से हटवले के पैमाना के तहत हटावल गइल रहे आ वापस स्थापित कइल गइल बा (हालाँकि, अइसन स्थिति में अन्य कौनों जल्दी से हटवले के पैमाना लागू हो सकत बा)।
व5. रोकल गइल या प्रतिबंधित सदस्य के बनावल पन्ना[संपादन करीं]
कौनों रोकल (ब्लॉक)/प्रतिबंधित (बैन) कइल गइल प्रयोगकर्ता के बनावल पन्ना जे ब्लॉक/बैन के उल्लंघन में बनावल गइल होखे आ अउरी कौनों सदस्य के खास योगदान न होखे।
ई अइसन टेम्पलेट पर ना लागू होखी जे कहीं ट्रांस्क्लूड होखे, ना ई कौनों अइसन श्रेणी पर लागो होखी जवन इस्तेमाल लायक होखे।
- एक पैमाना के लागू होखे के खतिर ई जरूरी बाटे कि लेख ओही दौरान बनावल गइल होखे जब प्रयोगकर्ता वास्तव में ब्लॉक या बैन रहल होखे। कौनों पन्ना जवन ब्लॉक या बैन के लगावल गइले के पहिले के बनावल होखे या फ़िर ब्लॉक/बैन हटा लिहले के बाद बनावल गइल होखे, एह पैमाना में ना आई।
- एह पैमाना के लागो होखे खातिर बनावल पन्ना के सटीक रूप से ओह ब्लॉक या बैन के उल्लंघन होखे के चाहीं। कौनों टॉपिक-बैन प्रयोगकर्ता द्वारा ओह टॉपिक पर या संबंधित पन्ना बनावे पर ई लागू होखी लेकिन अन्य कौनों सही आ उचित बिसय पर बनावल पन्ना पर ई पैमाना ना लागू होखी।
- {{हटा-व५|प्रतिबंधित सदस्य के नाँव}}, {{Db-g5|प्रतिबंधित सदस्य के नाँव}}, {{Db-banned|प्रतिबंधित सदस्य के नाँव}}
व6. तकनीकी[संपादन करीं]
ई पैमाना गैर-बिबादित रखरखाव खातिर बाटे जवना में शामिल चीज बाटे:
- टाइटिल में तारीख वाली, खाली हो चुकल रखरखाव श्रेणी
- कौनों बहुअर्थी पन्ना जे खाली एकही पन्ना के कड़ी से बनल होखे आ जवना के शीर्षक में अंत में "(बहुअर्थी)" जुड़ल होखे[3]
- पन्ना स्थानांतरण के दौरान रुकावट पैदा करे वाला अनुप्रेषण पन्ना या अन्य पन्ना के हटावल।
- जवन पन्न निर्बिबाद रूप से गलती से या फिर गलत नाँवस्थान में बन गइल होखे।
- अकेल पड़ चुकल टेम्पलेट के आम सहमति से हटावल।
- {{Db-g6|rationale=कारण}}, {{Db-copypaste|जवना पन्ना के स्थानांतरण करे के बा}}, {{Db-disambig}}, {{Db-move|जवना पन्ना के स्थानांतरण करे के बा|कारण}}, {{Db-xfd|fullvotepage=link to closed हटावे के चर्चा}}, {{db-error}}, {{Db-redircom}}
- अगर ऊपर बतावल मे से कौनों न इस्तेमाल होखे तब, कारण स्पष्ट रूप से बता के {{Db-g6|rationale=हटावे के कारण}} टैग के इस्तेमाल करीं।
व7. लेखक के अनुरोध[संपादन करीं]
अगर कौनों पन्ना पर एकही लेखक के योगदान होखे आ ऊ खुद एकरा के हटावे के अनुरोध (अच्छा नीयत से) करत होखे। (पन्ना स्थानांतरण से बनल अनुप्रेषण खातिर भी ई पैमाना लागू होखी अगर पन्ना के स्थानातंरण करे वाला व्यक्ति भी लेखक खुदे होखे[4]) अगर कौनों पन्ना पर एकलौता योगदान करे वाला लेखक खुद ओकरा के खाली कर दे तबो एकरा के हटावे के अनुरोध मानल जा सके ला।
- {{हटा-व7}}, {{Db-g7}}, {{Db-author}}, {{Db-blanked}}, {{Db-self}}
व8. हटावल भा गैर-मौजूद पन्ना पर निर्भर पन्ना[संपादन करीं]
एह पैमाना के उदाहरण में -
- अइसन वार्ता पन्ना जवना के कौनों बिसय पन्ना न होखे,
- उपपन्ना जवना के मूल पन्ना न होखे,
- चित्र पन्ना (मीडिया पन्ना) जवना से संबंधित चित्र (मीडिया) मौजूदे न होखे,
- अबैध (इनवैलिड) लक्ष्य पर अनुप्रेषण, जइसे कि नामौजूद पन्ना पर, अनुप्रेषण लूप, आ खराब शीर्षक,
- बिना इस्तेमाल के एडिटनोटिस जे कौनों गैर-मौजूद पन्ना या अनसाल्टेड[5] हटावल पन्ना के होखे,
- अइसन श्रेणी जवना में हटावल टेम्पलेट या अनुप्रेषित टेम्पलेट होखे।
कौनों भी अइसन पन्ना जे विकिपीडिया खातिर उपयोगी होखे, एह पैमाना में ना आई।
- {{हटा-व8}}, {{Db-g8}}, {{Db-imagepage}}, {{Db-redirnone}}, {{Db-subpage}}, {{Db-talk}}, {{Db-templatecat}}
व9. ऑफिस एक्शन[संपादन करीं]
देखीं: Wikipedia:Office actions (अंग्रेजी में)
विकिमीडिया फाउंडेशन के सर्वाधिकार !
विकिमीडिया फाउंडेशन आफिस के लगे ई अधिकार सुरक्षित बाटे की ऊ कौनों पन्ना के कुछ समय खातिर तुरंत हटा सकत बाटे अगर अगर कौनों बहुत अपवाद के (मने एक्सेप्शनल) परिस्थिति होखे। अइसन हटावल चीज के बिना फाउंडेशन के परमीशन के ना वापस कइल जाय।
व10. पन्ना के बिसय रुपी ब्यक्ति या कौनों अन्य ब्यक्ति के डेरवावे, धमकावे, अपशब्द कहे, निंदा करे खातिर बनल पन्ना जवना के अउरी कौनों औचित न होखे[संपादन करीं]
अइसन "हमला पन्ना" के उदाहरण कौनों धमकी देवे, परेशान करे, कानूनी कार्रवाई के धमकी देवे या केहू जिंदा ब्यक्ति के जीवनी जवना में जानबूझ के नकारात्मक टोन में आ बिना स्रोत संदर्भ के लिखल पन्ना आवेला। अइसन पन्ना सभ के तुरंत हटा देवे के चाहीं अगर पन्ना के इतिहास में कौनों वर्शन तटस्थ रूप से लिखल न मिले जहाँ ले बाद के संपादन सभ वापस (रिवर्ट) कइल जा सके। पन्ना के टाइटिल आ सामग्री दुन्नों में से कौनों भी हमला के रूप में हो सकेला। अइसन हटावल गइल पन्ना के केहू भी संपादक द्वारा तबतक ले वापस स्थापित न कइल जाई जब तक ले ऊ पन्ना जीवनीपरक लेख के मानक न पूरा कर ले।
- {{हटा-व१०}}, {{हटा-व10}}, {{Db-g10}}, {{Db-attack}}, {{हटा-हमला}}, {{Db-attackorg}}, {{Db-personal attack}}, {{Db-negublp}}
व11. निर्बिबाद रूप से प्रचार या प्रमोशन[संपादन करीं]
अइसन पन्ना जवन साफ तौर पर परचार होखे आ एकरा के सुधारे खातिर पूरा हटा के दुबारा लिखे के पड़ी ताकि ई विकिपीडिया के विकिपीडिया:NOTFORPROMOTION के तहत न आवे। अगर बिसय उल्लेखनीय होखे तब, आ अगर सामग्री के विकिपीडिया के तटस्थ नजरिया के अनुसार लिखल पाठ से बदल दिहले के कौनों गुंजाइश होखे तब हटावे की बजाय अइसने कइल ढेर ठीक होखी।
नोट: कौनों भी लेख जे अपना बिसय के बर्णन तटस्थ नजरिया से करत होखे, एह पैमाना के अंदर ना आई। हालाँकि, "परचार" के मतलब हमेशा ई ना होला की ब्यापारिक या बानिज्यिक रूप से परचार कइल जाय: कौनों भी चीज के परचार कइल जा सके ला, जेवना में ब्यक्ति, गैर-बानिज्यिक संस्था भा संस्थान, कौनों ख़ास दृष्टिकोण इत्यादि शामिल बाटे।
"कौनों अइसन चीज (बस्तु, सामान, संस्था, संस्थान, लोग, पुस्तक, बिचारधारा) जवना के महत्वपूर्ण साबित करे भर खातिर विकिपीडिया पर लेख बनावल जाय ऊ "परचार" मानल जाई आ विकिपीडिया के इस्तेमाल अइसन काम खातिर बर्जित बाटे।"
- {{Db-g11}}, {{हटा-व११}}, {{हटा-व11}}, {{Db-promo}}, {{Db-spam}}, {{Db-spamuser}}, {{Db-spamuser-sandbox}}
व12. साफ कॉपीराइट उल्लंघन[संपादन करीं]
इ पैमाना अइसन पन्ना सभ पर लागू होला जिनहन पर लिखल पाठ पूरा क पूरा कौनों कॉपीराईट वाला सामग्री, या अइसन सामग्री जवना के स्रोत स्थान पर साफ़-साफ़ न लिखल होखे की ई पब्लिक डोमेन में बा, एकर उचित उपयोग कइल जा सकत बाटे, या ऊ समुचित फ्री लाइसेंस वाला बा, से लिहल गइल होखे, आ पन्ना पर कौनों अइसन पाठ (या हिस्सा) मौजूद न होखे जे कॉपीराईट के उल्लंघन न होखे। अगर इतिहास के अइसन वर्शन मौजूद होखे जवना में कॉपीराईट मुक्त चीज होखे तब ओह पुरान वर्शन पर वापस कई के पन्ना रखल जाई, नाही ट एह पैमाना के तहत हटा दिहल जाई। कौनों संदेह के स्थिति में (जहाँ परमीशन पर संदेह होखे, बिबाद होखे, या फ्री सामग्री में कुछ कॉपीराईट वाली सामग्री मिला के लिखल होखे , या कुछ हद तक कॉपीराईट उल्लंघन या बहुत नजदीकी शब्दावली बदलाव (क्लोज पैराफ्रेजिंग) के साथ लिखल गइल होखे, लेख या खंड के {{subst:Copyvio}} से बदल दिहल जाय, आ पन्ना के कॉपीराइट समस्या खातिर लिस्ट में डाल दिहल जाय। अउरी जानकारी खातिर विकिपीडिया:कॉपीराइट उलंघन देखल जाय। पब्लिक डोमेन के चीज या अन्य फ्री लाइसेंस वाली चीज एह पैमाना के तहत ना आई, खाली एह वजह से भी ना की स्रोत के जानकारी (क्रेडिट) ना दिहल गइल होखे। फोटो आ फाइल खातिर नीचे "फाइल" खंड देखल जाय।
- {{Db-g12|url=source URL}}, {{Db-copyvio|url=source URL}}
- नोट: अगर व12 के अलावा कौनों अउरी पैमाना भी लागो होखत होखे तब, टेम्पलेट {{Db-multiple}} के प्रयोग कइल जाय जवना से की कॉपीराइट समस्या सुल्झावे में समय न बर्बाद होखे।
- {{Db-multiple|g12|url=source URL|other criteria}}
लेख[संपादन करीं]
नोट: अहिजा दिहल पैमाना में कुछ नंबर गायब बाड़ें काहें से की ऊ अंग्रेजी विकिपीडिया से हटा दिहल गइल बाड़ें आ इहाँ भी ना लागू होलें। अइसन पैमाना सभ जे पुरान पड़ चुकल बाटे ओकर लिस्ट अंग्रेजी विकिपीडिया पर देखल जा सकत बाटे। अंग्रेजी विकिपीडिया के पैमाना सभ के संख्या से मैच करे खातिर इहाँ भी अइसन संख्या के खाली छोड़ दिहल गइल बाटे।
ल1. बिना प्रसंग[संपादन करीं]
अइसन पन्ना जिनहन में लिखल बात अतना कम बाटे की इहे न बुझाय की लेख के बिसय का बाटे आ एही कारन उनहन में सुधार भा बिस्तार कइल संभव न होखे। अगर कौनों तरीका से ई समझ में आवत होखे की लेख के बिसय का बाटे आ ओह बिसय पर लेख बनावल जा सके तब ई पैमाना लागू ना होखी। ई पैमाना अइसन पन्ना पर भी ना लागू होखी जे भोजपुरी में न होखे बलुक कौनों अन्य भाषा में होखे आ ओह भाषा में एकरा के समझल जा सकत होखे। कौनों पन्ना के एह पैमाना के तहत नामांकन भी ना करे के चाहीं अगर कौनों पन्ना अबहिने नया-नया बनावल गइल होखे, काहें से की ई हो सकेला की लेखक अभी ओह पन्ना में बिस्तार करे।
ल2. दूसर भाषा में लिखल लेख जौन कौनों दूसरे भाषा के विकिमीडिया प्रोजेक्ट पर मौजूद होखे[संपादन करीं]
ई पैमाना अइसन लेख पर लागो होला जवना के कौनों दूसरा भाषा के विकिपीडिया से कॉपी करिके बना दिहल गइल होखे। मने कि दुसरा भाषा के विकिपीडिया के आ अहिजा बनावल पन्ना, दूनों के सामग्री एकही होखे। अगर सामग्री एकही नइखे तब टेम्पलेट
{{भोजपुरी नइखे}} के प्रयोग करीं, आ पन्ना के विकिपीडिया:अनुवाद खातिर लेख पर नामांकित कर दीं जवना से समीक्षा हो सके आ जरूरत अनुसार अनुवाद हो सके।
एकर एक ठो बिसेस दसा इहो हो सके ला कि कौनों दुसरे भाषा के विकीमीडिया प्रोजेक्ट से कॉपी कइल चीज, कुछ अनुबाद के साथ इहाँ लगावल जाय जबकि अनुबाद भी भोजपुरी में न होखे। उदाहरण खाती अगर केहू अंगरेजी विकिपीडिया से कौनों लेख के कुछ वाक्य ले के ओकर हिंदी में अनुबाद क के इहाँ लेख बना दे, उहो एह पैमान के अनुसार हटावल जा सके ला (अइसन दशा में नामांकन करत घरी अंगरेजी विकिपीडिया के मूल लेख के कड़ी दिहल जाय)।
- {{Db-a2}}, {{Db-foreign}}, {{हटा-ल२}}, {{हटा-ल2}}
ल3. खाली पन्ना[संपादन करीं]
लेख नाँवस्थान में बनल पन्ना (जे कौनों बहुअर्थी पन्ना न होखे या फिर कौनों विकिमीडिया के साथी प्रोजेक्ट पर अनुप्रेषण, भा सॉफ्ट अनुप्रेषण न होखे) जवना में खाली बाहरी कड़ी, श्रेणी के टैग, "इहो देखल जाय" अनुभाग, अन्य कौनों टाइटिल के रिफ्रेजिंग, कौनों प्रश्न जे मदद डेस्क पर पूछल जाए के चाहीं या रिफरेन्स डेस्क पर, टाइटिल में लिखल ब्यक्ति के संबोधित करि के लिखल चिट्ठी या चैट नियर कमेन्ट, अन्य चैट नियर कमेंट, टेम्पलेट टैग आ/भा चित्र भर होखे। ई अइसन बहुत छोट पन्ना पर ना लागू होखी जेवना के प्रसंग आ बिसय समझ में आवत होखे आ बिस्तार कइल जा सके। ई अइसन पन्ना पर भी ना लागू होखी जे पर खाली ज्ञानसंदूकभर होखे।
खराब भाषा, कमजोर भासा आ दूसर भाषा में लिखल लेख भी एह पैमाना के अनुसार ना हटावल जाई।
- ई अइसन बहुअर्थी पन्ना सभ पर लागू होला जे पर कौनों वर्त्तमान भा संभावित लेख के कड़ी न दिहल गइल होखे।
- {{Db-a3}}, {{हटा-ल३}}, {{हटा-ल3}}, {{Db-nocontent}}, {{Db-contact}}, {{Db-empty}}, {{हटा-खाली}}, {{हटा-ख़ाली}}
ल5. ट्रांस्विकी कइल लेख[संपादन करीं]
ई अइसन पन्ना पर लागू होखी जवना के विकिमीडिया के कौनों दूसरा प्रोजेक्ट (विक्शनरी, विकिस्रोत या कौनों दूसर भाषा के विकिपीडिया) पर भेजल (ट्रान्सविकी कइल) जा चुकल होखे। अइसन सागरी पन्ना भी जवना के नामांकन हटावे खातिर चर्चा बदे भइल रहल होखे आ ई सहमती बनल होखे की दूसरा जगह भेज दिहल जाय आ ई ट्रान्सविकी के काम ठीक से पूरा हो चुकल होखे आ लेखक के क्रेडिट उहाँ पहुँच चुकल होखे।
- {{Db-a5}}, {{Db-transwiki}}, {{हटा-ल५}}, {{हटा-ल5}}, {{हटा-ट्रांसविकि}}, {{हटा-ट्रान्सविकी}}, {{हटा-ट्रांस्विकी}}
ल7. महत्व के कौनों चीन्हा ना (ब्यक्ति, जानवर, संस्था (ऑर्गेनाइजेशन), वेब सामग्री, घटना)[संपादन करीं]
ई पैमाना कौनों भी अइसन लेख पर लागू होला जे कौनों वास्तविक ब्यक्ति, कौनों जानवर, संस्था (ऑर्गेनाइजेशन), वेब सामग्री या ऑर्गेनाइज्ड घटना के बारे में होखे आ जवना में एह बात के उल्लेख न होखे की कवना वजह से लेख के बिसय महत्व वाला बाटे, शिक्षण संस्थान सभ के एह पैमाना से छूट बाटे। ई पैमाना सत्यापन आ बिस्वास जोग स्रोत के जरूरत से अलग बूझल जाय, आ एकर स्टैंडर्ड उल्लेखनीयता से नीचे के बाटे। ई पैमाना खाली वेब सामग्री आ लोग के बारे में बनल लेख पर लागू होला, आ संस्था (ऑर्गेनाइजेशन), कौनों बिसेस जानवर (सिंगल या इंडीविजुअल) पर लागू होला। केहू के लिखल किताब या कौनों काम, एलबम इत्यादि पर (हटा ल9 लागू हो सकेला), सॉफ्टवेयर, भा अन्य रचनात्मक काम पर नाहीं। ई जानवरन के प्रजाति पर ना लागू होला बलुक कौनों एक ठो जानवर पर लागू होला (जइसे के केहू अपने पोसल कुक्कुर के बारे में लेख बना दे)। ई पैमाना अइसन लेख पर ना लागू होला जवना में महत्त्व के कौनों दावा या कथन कइल गइल होखे भले ओह दावा खातिर बिस्वास जोग संदर्भ न दिहल होखे या फिर लेख विकिपीडिया के सामान्य उल्लेखनीयता दिशानिर्देश के मोताबिक न होखे। ई पैमाना जरूर लागू होखी अगर महत्त्व के दावा खुदे बिस्वास जोग न होखे। अगर दावा के बिस्वसनीयता कमजोर बाटे तब आप खुद लेख के सुधार सकत बानी या फिर हटावे के प्रस्ताव कर सकत बानी।
- {{Db-a7}}, {{हटा-ल७}}, {{हटा-ल7}}, {{Db-person}} – लोग खातिर, {{Db-band}} – बैंड पार्टी खातिर, {{Db-club}} – क्लब, सोसायटी, मंडली, समूह खातिरs, {{Db-inc}} – कंपनी, कोर्पोरेशन आ संस्था या ऑर्गेनाइजेशन खातिर, {{Db-web}} – वेबसाइट खातिर, {{Db-animal}} – कौनों एक ठो जानवर बिसेस खातिर, {{Db-event}} – घटना खातिर
- अगर महत्त्व के दावा (क्लेम ऑफ सिग्निफिकेंस) बिस्वास जोग होखे तब ल7 नाहीं लागू होखी भले दावा उल्लेखनीयता दिशानिर्देश पर सही न उतरे। अइसन बिसय जे नया पन्ना के जाँच करे वाला लोग के बिना-उल्लेखनीयता के लागे उनहन के भी हटावे के चर्चा में उल्लेखनीय साबित होखले के गुंजाइश हो सकेला।
ल9. महत्व के लच्छन ना (म्यूजिक रेकार्डिंग)[संपादन करीं]
ई पैमाना कौनो म्यूजिकल रिकार्डिंग या म्यूजिकल रिकार्डिंग सभ के लिस्ट पर लागू होला जब कौनों भी शामिल कलाकार के ऊपर लेख न होखे आ ई न बतावल गइल होखे की काहें ई लेख महत्व के बाटे (दूनों शर्त पूरा होखे के चाहीं)। ई पैमाना अन्य प्रकार के मीडिया, उत्पाद या अन्य कौनों प्रकार के लेख पर ना लागू होला।
- {{Db-a9}}, {{Db-album}}, {{Db-song}}, {{Db-discog}}, {{हटा-ल९}}, {{हटा-ल9}}, {{हटा-एल्बम}}, {{हटा-गाना}}
ल10. हाल में बनल लेख जवन पहिले स मौजूद लेख के डुप्लीकेट होखे[संपादन करीं]
ई पैमाना कौनों भी हाल के बनावल लेख पर लागू होला जवना के कौनों बिसेस इतिहास न होखे आ जवन लेख कौनों पहिले से बनल लेख के डुप्लीकेट होखे, आ जवन पहिले से बनल लेख से बिस्तृत न होखे आ अउरी कौनो जानकारी न जोड़त होखे, आ एकरी बर्तमान टाइटिल से अनुप्रेषण बनावे के जरूरत भी ना होखे।
एह पैमाना में पन्ना के सामग्री तूर के आ बाँट के बनावल लेख, बिस्तार कइल लेख, विलय जोग सामग्री से बनावल लेख इत्यादि ना आवे लें। एह पैमाना में बहुअर्थी पन्ना भी ना आवे लें अगर नवका टाइटिल संभावित होखे।
- {{Db-a10|article=पहिले से मौजूद लेख के टाइटिल}}, {{Db-same|article=पहिले से मौजूद लेख के टाइटिल}}, {{हटा-ल१०|article=पहिले से मौजूद लेख के टाइटिल}}, {{हटा-डुप्लीकेट|article=पहिले से मौजूद लेख के टाइटिल}}
- एकर प्रयोग बहुत बिरला स्थिति में करे के चाहीं आ जहाँ ले हो सके अनुप्रेषण आ बिलय के इस्तेमाल से मामिला सही करे के चाहीं।
ल11. निश्चित रूप से खुदनिर्मित[संपादन करीं]
अइसन लेख जिनहन में ई बतावल होखे की कौनों खोज/नया नाँव/कौनों नया चीज बनावल गइल बाटे (लेखक द्वारा या लेखक के केहू परिचित द्वारा), आ ओह चीज या बिसय के महत्व के बारे में कौनों मजबूत दावा न करत होखे। ई पैमाना न लागू होखी अगर कौनों अइसन मजबूत दावा कइल गइल बाटे, भले दावा के सबूत सन्दर्भ के रूप में उपलब्ध न करावल गइल होखे।
नोट: ई पैमाना धोखाधडी खातिर ना बाटे (देखीं हटा व3)[6]
- {{Db-a11}}, {{हटा-ल११}}, {{हटा-ल11}}, {{Db-invented}}, {{Db-madeup}}, {{हटा-बनावटी}}
कौनों अइसन लेख जवन जल्दी से हटवले के पैमाना पर न उतरे, चर्चा से या प्रस्ताव से हटावे के तरीका के प्रयोग करीं।
अनुप्रेषण[संपादन करीं]
नोट: अहिजा दिहल पैमाना में कुछ नंबर गायब बाड़ें काहें से की ऊ अंग्रेजी विकिपीडिया से हटा दिहल गइल बाड़ें आ इहाँ भी ना लागू होलें। अइसन पैमाना सभ जे पुरान पड़ चुकल बाटे ओकर लिस्ट अंग्रेजी विकिपीडिया पर देखल जा सकत बाटे। अंग्रेजी विकिपीडिया के पैमाना सभ के संख्या से मैच करे खातिर इहाँ भी अइसन संख्या के खाली छोड़ दिहल गइल बाटे।
अनु2. क्रॉस-नाँवस्थान अनुप्रेषण[संपादन करीं]
ई पैमाना, शॉर्टकट के अलावा, बाकी सगरी अइसन अनुप्रेषण सभ पर लागू होला जे मुख्य नाँवस्थान से कौनों अन्य नाँवस्थान पर बनावल जाय, श्रेणी:, टेम्पलेट:, विकिपीडिया:, मदद: आ पोर्टल: के छोड़ के।
- अगर अनुप्रेषण स्थानांतरण के कारण बनल होखे, हटावे से पहिले एक दू दिन इंतजार कइल जाय।
- {{Db-r2}}, {{हटा-अनु२}}, {{हटा-अनु2}}, {{Db-rediruser}}
अनु3. गैर-संभावित वर्तनी[संपादन करीं]
ई पैमाना हाल में बनल अइसन अनुप्रेषण सभ पर लागू होला अइसन गलत इस्पेलिंग वाला शब्द से बनल होखे जेवना के प्रयोग संभावित न होखे। हालाँकि, आमतौर पर होखे वाली इस्पेलिंग (वर्तनी) के गलती से बनल अनुप्रेषण उपयोगी होला आ कई बेर अलग भाषा के शब्द से कइल गइल अनुप्रेषण भी उपयोग लायक होला । ई पैमाना अइसन स्थानांतरण से बनल अनुप्रेषण सभ पर ना लागू होला।[4] ई अइसन लेख या आधार लेख सभ पर भी ना लागू होला जिनहन के विलय करि के अनुप्रेषण बना दिहल गइल होखे,[7] या अइसन अनुप्रेषण पन्ना जे "(बहुअर्थी)" पर खतम होखे आ कौनों बहुअर्थी पन्ना पर ले जात होखे।
- {{Db-r3}}, {{हटा-अनु३}}, {{हटा-अनु3}},{{Db-redirtypo}}, {{Db-redirmisnomer}}
फाइल[संपादन करीं]
- ई पैमाना सभ फाइल, फोटो, आ अन्य प्रकार के मीडिया पर लागू होलें।
- फोटो या चित्र नाँवस्थान आ फाइल (File:) एक दूसरा के समकक्ष बाड़ें।
फ1. फालतू दुहराव[संपादन करीं]
अइसन डुप्लीकेट फोटो जवना के इस्तेमाल न होत होखे, या कम रिजोल्यूशन वाली फोटो जे ओही फाइल फॉर्मेट में कौनों दुसरी विकिपीडिया फाइल के कॉपी होखे। एह पैमाना से विकिमीडिया कॉमंस के फाइल बरी बाटे; अइसना फाइल सभ खातिर फ८ देखल जाय।
- {{हटा-फ१|replacement file name.ext}}, {{Db-f1|replacement file name.ext}}, {{Db-redundantfile| replacement file name.ext}}, {{Duplicate|replacement file name.ext}}, {{isd|replacement file name.ext}}
फ2. खराब (करप्ट), गायब या खाली फाइल[संपादन करीं]
ई पैमाना ओह फाइलन पर लागू होला जे ख़राब (करप्ट), गायब या खाली होखें, या फिर जिनहन के मेटाडेटा में अनाप-शनाप जानकारी होखे।
ई पैमाना कॉमंस पर मौजूद फाइल के लोकल बिबरन पन्ना पर भी लागू होला, हालाँकी, एकरे अपवाद के रूप में अइसन बिबरन पन्ना बाने जहाँ कौनों अन्य प्रोजेक्ट (जइसे
{{FeaturedPicture}}) से सम्बंधित जानकारी होखे।
- {{Db-f2}}, {{Db-nofile}}, {{Db-fpcfail}}
फ3. बिना सही लाइसेंस[संपादन करीं]
ई अइसन मीडिया के चिन्हित करे ला जेकर लाइसेंस "खाली गैर-कॉमर्शियल इस्तेमाल" (जेह में गैर-कॉमर्शियल क्रियेटिव कॉमंस लाइसेंस भी शामिल बा), "(no derivative use)", "केवल विकिपीडिया पर इस्तमाल" या "परमीशन के साथ इस्तमाल" वाला होखे। इनहन के हटावल जा सकेला अगर ई फाइल गैर-मुक्त सामग्री के मानक पर ठीक न उतरत होखें।
फ4. लाइसेंस जानकारी के अभाव[संपादन करीं]
पैमाना अइसन मीडिया फाइल सभ पर लागू होला जिनहन के कॉपीराईट स्टेटस के सत्यापन करे खातिर जरूरी लाइसेंस संबंधी जानकारी नइखे दिहल गइल आ इनहन के पहिचान एह रूप में भइल बा, सात दिन के बाद कब्बो हटावल जा सकेला। प्रबंधक लोग के एह पैमाना पर कौनों फाइल के हटावे से पहिले स्रोत के जानकारी समझे के प्रयास के रूप में अपलोड के सारांश, फाइल के जानकारी पन्ना आ खुद फोटो के जरूर देख लेवे के चाहीं।
- {{subst:nsd}} (no source), {{subst:nld}} (no license), {{subst:nsdnld}} (neither source nor license)
F5. बिना इस्तेमाल गैर-मुक्त फाइल[संपादन करीं]
फोटो या अन्य मीडिया जे लाइसेंस फ्री या फिर पब्लिक डोमेन में न होखे आ कौनों भी लेख में इस्तेमाल न हो रहल होखे। इनहन के अइसन रूप में पहिचान होखे के सात दिन बाद, या अगर फाइल के एकही अइसन लेख में प्रयोग भइल होखे आ लेख हटावल जा चुकल होखे तब तुरंत हटावल जा सकेला। एह पैमाना में फाइल के पुरान रूप भी शामिल बा। विवेक अनुसार आगे बन सके वाला लेख में इस्तेमाल के संभावना के आधार पर अइसन फाइल के अपवाद रूप में रखल भी जा सके ला।
फ6. गायब गैर-मुक्त उपयोग औचित[संपादन करीं]
ई पैमाना अइसन गैर-मुक्त फाइल सभ पर लागू होला जे उचित उपयोग के दावा करत होखें लेकिन अइसन कौनों औचित से इस्तमाल न हो रहल होखे। इनहन के चिन्हित होखे के बाद सात दिन के बाद हटावल जा सकेला। कई जगह इस्तेमाल के दावा वाला उपयोग औचित के कॉपीराइट टैग लागल होखल कौनों वैध तर्क ना गिनल जाला। ई पैमाना अइसन जगह ना लागू होला जहाँ उचित उपयोग के तर्क दिहल गइल होखे लेकिन अभी ऊ बिबाद के बिसय होखे।
फ7. उचित-उपयोग के अबैध दावा[संपादन करीं]
- गैर-मुक्त फोटो या मीडिया जवन साफ-साफ तौर पर उचित-उपयोग टैग के अबैध इस्तेमाल करत होखें, तुरंत हटावल जा सके लीं।
- कॉमर्शियल स्रोत (उदाहरण खातिर, एसोशिएटेड प्रेस, गेटी) से लिहल गैर-मुक्त फोटो या मीडिया, जहाँ फाइल खुदे स्रोत के कमेंटरी के बिसय न होखे, उचित उपयोग के दावा के रूप में अबैध मानल जालीं आ उचित उपयोग के कड़ाई से लागू होखे वाला पैमाना पर खरा ना उतरे लीं; इनहन के तत्काल हटावल जा सके ला।
- गैर-मुक्त फोटो या मीडिया जिनहन के मुक्त बिकल्प से बदलल जा सके लायक चिन्हित कइल गइल होखे आ
{{subst:Rfu}}से टैग कइल गइल होखे, दू दिन के बाद हटावल जा सके लीं, अगर अइसन बदल के बिरोध में मजबूत तर्क न दिहल गइल होखे। हालाँकि, बदल पर बिबाद के दशा में, अगर दूसर प्रबंधक सक्रिय होखे तब, हटावे के नामांकन करे वाला प्रबंधक के खुद इनहन के एक हप्ता ले ना हटावे के चाहीं।
- अबैध उचित उपयोग के दावा वाली फाइल जिनहन के
{{subst:Dfu}}से टैग कइल गइल होखे टैग भइले के सात दिन के बाद हटावल जा सकेलीं अगर एह दौरान पूरा आ बैध उपयोग-औचित न जोड़ल जाय।
- {{Db-f7}}, {{Db-badfairuse}} (तत्काल फ७ हटावल); {{subst:Rfu}} (मुक्त मीडिया से बदल जोग); {{subst:Dfu}} (बिबादित उचित उपयोग)
फ8. ठीक ओही रूप में विकिमीडिया कॉमंस पर उपलब्ध[संपादन करीं]
अगर नीचे दिहल शर्त पूरा होखत हो:
- अगर कॉमंस वर्शन ठीक ओही फाइल फॉरमैट में होखे आ ढेर नीक क्वालिटी के/बढियाँ रिजोल्यूशन के होखे।
- लाइसेंस जानकारी आ स्रोत के ऊपर कौनों संदेह लायक बात न होखे आ लाइसेंस निर्बिबाद रूप से कॉमंस पर स्वीकार होखे।
- फोटो के
{{Do not move to Commons}}या
{{Keep local}}से न टैग कइल गइल होखे।
- कॉमंस के फाइल बिबरण पन्ना पर सगरी जानकारी, जेह में पूरा अपलोड इतिहास, अपलोड करे वाला प्रयोगकर्ता के के लोकल प्रयोगकर्ता पन्ना के कड़ी के साथ मौजूद होखे। (अपलोड इतिहास जरूरी नइखे अगर फाइल के लाइसेंस एकर माँग न करत होखे, लेकिन तबपर भी ई होखे त ढेर नीक मानल जाला)।
- अगर कौनों अन्य जरूरी सूचना/जानकारी (जइसे कि
{{FeaturedPicture}}) इत्यादि लोकल बिबरण पन्ना पर न होखे तब एकरा के फाइल हटावे के बाद तुरंत हटा दिहल जाय।
- अगर कौनों अन्य जरूरी सूचना/जानकारी (जइसे कि
- अगर फोटो कॉमंस पर कौनों दूसर नाँव से मौजूद होखे, सगरी लोकल रिफरेंस सभ के कॉमंस वाली फोटो के नाँव के साथ अपडेट कइल जाय।
- फोटो सुरक्षित न होखे। सुरक्षित फोटो सभ के कबो मत हटाईं, भले उनहन के ठीक ओइसने कॉपी कॉमंस पर मौजूद होखे।
{{C-uploaded}}फोटो सभ के तत्काल हटा देवे के चाहीं, जइसहीं ऊ मुख्य पन्ना से हटें।
{{Db-f8}}, {{Now Commons}}, {{Now Commons|File:name of file on Commons.ext}}
फ9. निर्बिबाद कॉपीराइट उल्लंघन[संपादन करीं]
ई पैमाना अइसन फोटो (आ अन्य मीडिया) पर लागू होला जे निर्बिबाद रूप से गैर-मुक्त होखें आ अपलोड करे वाला उचित उपयोग के दावा न कइले होखे। यूआरऍल (URL) या अन्य कौनों अइसन इशारा जवन ई बतावे कि फोटो कहाँ से बा, बतावल जाए के चाहीं। ई पैमाना अइसन फोटो सभ पर ना लागू होला जहाँ मालिकाना हक वाला ब्यक्ति विकिपीडिया के साथ कम्पैटिबल मुक्त-लाइसेंस के साथ खुद रिलीज कइले होखे। खुल्ला उल्लंघन सभ के
{{Db-filecopyvio}} टेम्पलेट से टैग करे के चाहीं। कॉपीराइट उल्लंघन के संदेह होखे तब विकिपीडिया:हटावे खातिर फाइल में रखल जाय।
- {{Db-f9|url=URL of source}}, {{Db-filecopyvio|url=URL of source}}
फ10. फालतू गैर-मीडिया फाइल[संपादन करीं]
ई पैमाना अइसन फाइल सभ पर लागू होखी जे न त फोटो (इमेज) होखें, ना आवाज (साउंड) होखें, ना त बीडियो होखें; न कौनों लेख में इस्तेमाल भइल होखें; न इनहन के भविष्य में कौनों लेख में इस्तेमाल के गुंजाइश बुझात होखे।
- {{हटा-फ१०}}, {{Db-f10}}, {{Db-badfiletype}}
फ11. परमीशन के सबूत न होखे[संपादन करीं]
अगर केहू अपलोडर लाइसेंस बतावत समय कौनों तिसरा पार्टी के नाँव स्रोत के रूप में दिहले होखे आ एह बात के कौनों सबूत न दिहले होखे कि वास्तव में ऊ तीसरा पार्टी एह बात खातिर सहमत बाटे, अपलोड करे वाला के नोटिस दे के अइसन फाइल सभ के सात दिन बाद हटा दिहल जाय। मान्य सबूत में या त अइसन कड़ी दिहल गइल होखे के चाहीं जहाँ स्रोत वेबसाइट पर साफ-साफ लाइसेंस लिख होखे। अइसन कन्फर्मेशन के जरूरत तब्बो होखी जब तिसरी पार्टी या संस्था होखे आ अपलोड करे वाला खुद के एकर प्रतिनिधि होखे के दावा करत होखे, या फिर अइसन कौनों वेब प्रकाशन जवना के अपलोडर मालिक होखे के दावा करत होखे। साफ-साफ तौर पर कॉपीराइट उल्लंघन के पैमाना फ9 के तहत तत्काल हटा दिहल जाय अगर उचित-उपयोग के दावा न होखे। जवना फाइल के {{OTRS pending}} से 30 दिन से ढेर के समय से टैग कइल गइल होखे उनहन के भी एह पैमाना के तहत हटा दिहल जाय।
ऊपर दिहा पैमाना पर सटीक न उतरे पर अइसन मीडिया के विकिपीडिया:हटावे खातिर फाइल में ले जाइल जाय।
श्रेणी सभ[संपादन करीं]
C1. खाली श्रेणी[संपादन करीं]
- जवन श्रेणी कम से कम एक हप्ता से खाली होखें। ई पैमाना ना लागू होला - बहुअर्थी श्रेणी, श्रेणी अनुप्रेषण, बीछल टॉपिक श्रेणी सभ, या अन्य श्रेणी सभ जिनहन के हटावे पर चर्चा चल रहल होखे, या अन्य अइसन श्रेणी सभ जिन्हन के उनके काम के प्रकृति अइसन होखे कि कबो-कबो खाली रह सकत होखें। अइसन श्रेणी सभ में {{Empty category}} के सभसे ऊपर लगावल जाय जवना से इनहन के एह पैमाना के आधार पर हटावे से रोकल जा सके।
- श्रेणी सभ के {{Db-c1}} से टैग करीं।
ई पैमाना आगे चार गो उप-पैमाना में बाँटल गइल बा:
C2. नाँव बदलाव या विलय[संपादन करीं]
- C2A. टाइपो आ इस्पेलिंग (हिज्जे) के गलती
- हिज्जे के गलती सुधारे खातिर आ भोजपुरी भाषा के अलग-अलग क्षेत्र के हिसाब से बन गइल नाँव सभ में एकरूपता ले आवे खातिर स्थानांतरण (नाँव बदलाव) आ विलय जरूरी होखे तब सभसे उचित नाँव से श्रेणी बनावल जाय आ स्थानांतरण या विलय के बाद पुरनकी के एह पैमाना के तहत हटावे के नामांकन कइल जाय।
- हाइफन आ डैश के उचित इस्तेमाल खातिर नाँव में बदलाव (स्थानांतरण) के बाद बचल श्रेणी के एह पैमाना पर हटावे के नामांकन कइल जाय।
- C2B. स्थापित विकिपीडिया नामकरण चलन आ परंपरा के लागू करे खातिर
- देस के पूरा नाँव (उदाहरण, यूऍस → यूनाइटेड स्टेट्स)।
- बहुअर्थी शब्द के समस्या के कारण (उदाहरण, श्रेणी:वाशिंगटन → श्रेणी:वाशिंगटन (राज्य) या श्रेणी:वाशिंगटन, डी॰सी॰)।
- C2C. श्रेणी के पूरा सीरीज (ऊपर के श्रेणी आ उपश्रेणी) जेह तरीका से नाँव वाली होखे ओकरा साथे एकरूपता ले आवे खातिर। (उदाहरण, श्रेणी
- एशिया के शहर, श्रेणी:भारत के शहर के साथ तालमेल बनावे खातिर श्रेणी:पंजाब में शहर → श्रेणी:पंजाब के शहर)
- जब श्रेणी एक ठो अइसन सीरीज (tree) के हिस्सा होखे आ एह बात में कौनों संदेह न होखे।
- सीरीज के नाँव भरपूर रूप से स्थापित होखे।
- C2D. लेख के नाँव के साथ तालमेल बनावे आ एकरूपता रखे खातिर
- अगर कौनों लेख के नाँव सहमती से बदल दिहल जाय आ ओही बिसय पर श्रेणी होखे त स्थानांतरण कइल जाय आ पाछे छूटल श्रेणी के एह पैमाना पर हटावे खातिर नामांकित कइल जाय।
- लेख के नाँव में बदलाव आम सहमती से भइल होखे, बिबाद के कौनों गुंजाइश न होखे।
- ई पैमाना ना लागू होखी अगर लेख या श्रेणी कौनों के भी नाँव के बदले संबंधी कौनों चर्चा अभी चल रहल होखे आ आम सहमती न बनल होखे।
- C2E. लेखक के अनुरोध
- श्रेणी के बनावे वाला प्रयोगकर्ता (छह महीना के अंदर) एकरा के दुसरा नाँव पर लेजाये के अनुरोध करे।
- अन्य प्रयोगकर्ता लोग श्रेणी में लेख जोड़े या श्रेणी में संपादन करे के काम न कइले होखे।
- C2A से C2E ले के तहत नामांकन खातिर, {{subst:Cfr-speedy|नया नाँव}} लगा के एक ठो अनुरोध विकिपीडिया:CFDS पर लिख दीं। प्रबंधक लोग C2E के केस पर तुरंत फैसला ले सकत बा आ लागू क सकत बाटे।
अन्य कौनों प्रकार के श्रेणी हटावे खातिर जवन जल्दी से हटवले के पैमाना पर न होखें, विकिपीडिया:चर्चा खातिर श्रेणी पर लिखीं।
प्रयोगकर्ता पन्ना[संपादन करीं]
नोट: कुछ संख्या बीच से गायब बाटे कहें की अंग्रेजी विकि पर इन्हन के हटा दिहल गइल बा लेकिन अंग्रेजी विकिपीडिया के संख्या साईं समानता रखे खातिर इनहना के एही कर्म में रखल गइल बा।
स1. सदस्य अनुरोध[संपादन करीं]
- निजी प्रयोगकर्ता पन्ना आ एकर उप पन्ना सभ (लेकिन प्रयोगकर्ता बातचीत पन्ना ना ) के हटावे के अनुरोध अगर खुद उहे प्रयोगकर्ता करे। अगर केहू अपना प्रयोगकर्ता पन्ना खातिर एडिटनोटिस बनवले होखे त ओहू के एह पैमान के तहत हटावल जा सके ला। कुछ दशा में प्रबंधक कौनों पन्ना के रखे खातिर अपना विवेक से निर्णय ले सके ला। केहू भी सदस्य के वार्ता पन्ना एह पैमाना पर ना हटावल जा सकेला।
- {{Db-u1}}, {{Db-userreq}}
स2. नामौजूद सदस्य[संपादन करीं]
- अइसन सदस्य पन्ना जेवना नाम के प्रयोगकर्ता मौजूद नइखे (रजिस्टर नइखे भइल) (जाँच सदस्य सूची में में कइल जा सकेला)। ई पैमाना केहू बेनाम सदस्य (आईपी ) जे संपादन कइले होखे, केहू रजिस्टर्ड सदस्य के सदस्यनाँव के संभावित गलत स्पेलिंग से बनल अनुप्रेषण, या हाल में नाँव बदलाव के कारण पाछे छूटल अनुप्रेषण करे वाला सदस्य पन्ना (अइसन पन्ना सभ के कुछ निश्चित समय ले अइसहीं छोड़ल जा सके ला) पर न लागू होला।
स3. गैर-मुक्त फोटो सभ के गैलरी[संपादन करीं]
- अइसन गैलरी सभ जे प्रयोगकर्ता नाँवस्थान में बनावल गइल होखें आ जिनहन में ज्यादातर "उचित उपयोग" गैर-मुक्त मीडिया (फोटो) होखे। विकिपीडिया के गैर-मुक्त सामग्री के नीति कौनों प्रकार के गैर-मुक्त सामग्री में प्रयोगकर्ता नाँवस्थान में प्रयोग के मना करे ले, भले ऊ सामग्री प्रयोगकर्ता खुदे अपलोड कइले होखे; पब्लिक डोमेन में मौजूद या फ्री लाइसेंस के फोटो के सदस्य पन्ना पर रखल जा सके ला।
- {{Db-u3}}, {{Db-gallery}}
स5. वेब होस्ट के रूप में विकिपीडिया के खुल्ला दुरुपयोग[संपादन करीं]
- प्रयोगकर्ता नाँवस्थान में बनल पन्ना जिनहन पर अइसन लेख, जानकारी, चर्चा, आ/या क्रियाकलाप बाटे जे विकिपीडिया के लक्ष्य से सीधा तौर पर संबंधित नइखे, जहाँ प्रयोगकर्ता प्रयोगकर्ता पन्ना के अलावा अन्य जगहन पर बहुत कम योगदान कइले बा। एकर अपवाद के रूप में संभावित लेख के रफ़ ड्राफ्ट आ अइसन चीज जवन विकिपीडिया:प्रयोगकर्ता पन्ना#हम अपना प्रयोगकर्ता पन्ना पर का रख सकत बानी? के पालन करे वाली सामग्री बाटे।
- एह टेम्पलेट के कौनों प्रयोगकर्ता पन्ना पर लगावे या एह पैमाना के तहत कौनों पन्ना के हटावे से पहिले, अनुपयुक्त जानकारी के का कइल जाय (अंग्रेजी में) आ विकिपीडिया:प्रयोगकर्ता पन्ना#प्रयोगकर्ता पन्ना हटावल जरूर पढ़ लिहल जाय।
- {{Db-u5}}, {{Db-notwebhost}}
कौनों अइसन प्रयोगकर्ता पन्नासभ जे जल्दी से हटवले के पैमाना पर सही नइखे उतरत, विकिपीडिया:अन्य हटावे के काम के इस्तेमाल कइल जाय।
टेम्पलेट[संपादन करीं]
नोट:
- अंग्रेजी विकिपीडिया के संख्या से समानता रखे खातिर अहिजा कुछ पैमाना नम्बर गायब बाड़ें।
- कौनों टेम्पलेट के हटावे क नामांकन करत समय हटावे के टैग के हमेशा
… के बीच में रखीं।
टे2. विकिपीडिया नीति के गलत प्रतिनिधित्व[संपादन करीं]
- अइसन सगरी टेम्पलेट जे निर्बिबाद रूप से विकिपीडिया के नीति से गलत तरीका से प्रस्तुत करें, उदाहरण खातिर डिस्क्लेमर टेम्पलेट जे लेख में प्रयोग की नीयत से बनावल गइल होखें, या अइसन कौनो टेम्पलेट जे तुरंत हटावे के टैग के रूप में बनावल गइल होखें जबकि उनहन में बर्णित कारण कौनों वैध पैमाना न होखे (यानी कि एह पन्ना पर दिहल पैमाना के अलावा कौनों दूसर कारण बता के हटा टेम्पलेट बनावल गइल होखे)।
टे3. डुप्लीकेट आ हार्डकोडेड इंस्टैंस[संपादन करीं]
- टेम्पलेट जे पर्याप्त रूप से कौनों दूसर टेम्पलेट के डुप्लीकेट होखे, या कौनो दूसर टेम्पलेट के हार्डकोडेड इंस्टैंस होखे जहाँ उहे फंक्शन ओह दुसरा टेम्पलेट के इस्तमाल से लागू हो सकत होखे, टैग कइला के सात दिन बाद हटावल जा सके ला।
-  {{हटा-टे3|~~~~~ | दुसरकी टेम्पलेट}} ,  {{Db-t3|~~~~~ | Other template}} ,  {{Db-duplicatetemplate|~~~~~ | Other template}}
कौनों अन्य टेम्पलेट सभखातिर, जे तुरंत हटावे लायक कैंडिडेट नइखें, विकिपीडिया:चर्चा खातिर टेम्पलेट के इस्तमाल करीं।
नोट[संपादन करीं]
- ↑ एह संदर्भ में धियान लायक बात बा की, "जल्दी से" के मतलब सहज-निर्णय बा, न कि लेख (या पन्ना) के बनावल जाए के बाद से बीतल समय से।
- ↑ एकरे निर्धारण में सबसे हाल के चर्चा प्रभावी होखे ले। एकर मतलब ई भइल कि अगर सबसे हालिया चर्चा में "रखल जाय" के निर्णय भइल तब ई पैमाना व4 ना लागू होई। एही तरे, अगर कौनों लेख सबसे हाल के चर्चा में "हटावल जाय" के निर्णय वाला रहल तब ओके एह पैमाना पर हटा दिहल जाई भले कौनों पुरान चर्चा में रखे के निर्णय भइल होखे।
- ↑ अगर पन्ना (बहुअर्थी) शब्द के साथ न खत्म होत होखे, एकरा के ओह पन्ना पर अनुप्रेषित कर दीं जवना के कड़ी इहाँ रखल रहल हऽ।अगर कौनों कड़ी नइखे तब ई ल३, "खाली पन्ना" के तहत हटावल जा सके ला।
- ↑ 4.0 4.1 स्थानांतरण के बाद पाछे छूटल अनुप्रेषण के हचर्चा द्वारा हटावल जा सके ला अगर चर्चा में ई तय होखे कि एकरे हटावे से कौनों बाह्दी कड़ी इत्यादि के टूटे के गुंजाइश ना बा।
- ↑ अंगरेजी विकिपीडिया पर जवना टाइटिल के बनावे पर रोक होला ओकरा के साल्टेड पन्ना कहल जाला, अइसन टाइटिल पर से सुरक्षा हटा लिहल जाय तब ऊ अनसाल्टेड कहाई। मतलब ई कि अगर कौनों सुरक्षित शीर्षक खाती एडिटनोटिस बनावल गइल रहे आ अब हो शीर्षक से सुरक्षा हटा लिहल गइल बा तब अइसन एडिटनोटिस के कौनों मकसद ना रह गइल बा, ओके हटावल गैर-बिबादित रखरखाव के काम में आई।
- ↑ धोखाधड़ी के बिपरीत ई अइसन बिसय होलें जे वास्तव में बनावल गइल या ईजाद कइल गइल होखें, एही से इनहन पर G3 ना लागू होला।
- ↑ अंगरेजी पर en:Wikipedia:Merge and delete देखीं जहन ई बतावल गइल बा कि बिले से बनल अनुप्रेषण सभ के काहे ज्यादातर दसा में हटावे के ना चाहीं।
इहो देखल जाय[संपादन करीं]
- श्रेणी:तुरंत हटावे लायक पन्ना - वर्तमान में एह पैमाना सभ के तहत भइल नामांकन।


c: text/html

text:
ट्रेन से कटा के नवही मरल
December 13, 2013
डेहरी ओन सोन 13 दिसंबर (वार्ता) गया मुगलसराय रूट प डेहरी आन सोन टीसन का नियरा पाली रेलवे फाटक पर एगो नवही ट्रेन से कटा के मर गइल
रेल पुलिस बतावत बिया कि उ नवही आपन मोटरसाइकिल लेके रेलवे गुमटी पार करत रहुवे जब ई हादसा भइल. खिसियाइल लोग ठेर देर से रेल यातायात ठप्प क दीहले बा. एह चलते अनेके गाड़ी जँहे तँहे खड़ा बाड़ी स.
लोग मरल नवही ला मुआविजा माँगत बा आ बंद ओवर ब्रिज के फेर से खोले के माँग करत बा. ओवर ब्रिज जर्जर होखला का चलते बंद क दीहल बा. अगर ओवरब्रिज खुलल रहीत त ई हादसा ना भइल रहीत.
रेलवे के बड़का अधिकारी मौका प पहुंच के लोग के समुझावे में लागल बाड़े.

robotstxt: allowed

filter: keep


text:
परिवर्तन एक स्वाभाविक प्रक्रिया है जो समय के साथ साथ होता रहता है। यह परिवर्तन सकारात्मक भी हो सकता है और नकारात्मक भी।इंसान के बदलते व्यवहार पर पूर्वाञ्चल और बिहार की लोकप्रिय बोली भोजपुरी मे मेरी मम्मी द्वारा लिखा गया तथा क्रान्ति स्वर पर पूर्व प्रकाशित यह आलेख साभार यहाँ पुनः प्रस्तुत है--------------------------------------------------------------
हमार भईय्या जब रेल से घरे आवत रहलन तब ट्रेन में उनकर साथी लोगन कहलन कि हमनी के त बहुत तरक्की कर ले ले बानी सन.आज हमनी के देश त आजादी के बाद बहुत प्रगतिशील हो गइल बा.पहिले के जमाना में त घोडा गाडी ,बैल गाडी में लोग सफर करत रहलन लेकिन अब त पूरा महीना दिन में समूचा देश विदेश घूम के लोग घरे लौटी आवेला .आजकल त This,That,Hi,Hello के जमाना बा. कोई पूछे ला कि how are you ?त जवाब मिले ला fine sir /madam कह दिहल जाला .कपड़ा ,लत्ता ,घर द्वार गाडी-घोडा फैशन हर जगह लोगन में त हमही हम सवार बा. आज त तरक्की के भर-मार बा.पर अपना पन से दूर-दराज बा.कोई कहे ला हमार फलनवा नेता बाडन त कोई कहे ला अधिकारी बाडन कोई प्राब्लम बा त हमरा से कहअ तुरन्ते सालव हो जाईल तनी चाय पानी के खर्चा लागी.बाकी त हमार फलनवा बडले बाडन निश्चिन्त रहअ .खुश रहअ ,मस्त रहअ मंत्री,नेता अधिकारी बस जौन कहअ सब हमरे हाथे में बाडन .बात के सिलसिला अउर आगे बढित तब तक स्टेशन आ गईल .सब के गंतव्य आ गईल .अब के बतीआवेला सबे भागम्भागी में घरे जाय के तैयारी करत रहे अब बिहान मिलब सन .भाईबा त बात आगे बढ़ी आउर बतिआवल जाई सब कोई आपन आपन रास्ता नाप ले ले.रात हो गईल रहे सवारी मिले में दिक्कत रहे हमार भइया धीरे धीरे पैदल घरे के ओरे बढ़त रहलन त देखलन कि आर ब्लाक पर एगो गठरी-मोटरी बुझाई.औरु आगे बढ़लन त देखलन कि एगो आदमी गारबेज के पास बईठलबा थोडा औरु आगे उत्सुकता वश बढले त देखले कि ऊ आदमी त कूड़ा में से खाना बीन के खाता बेचारा भूख के मारल .अब त हमार भयीआ के आंखि में से लोर चुए लागल भारी मन से धीरे धीरे घरे पहुचलन दरवाजा हमार भौजी खोलली घर में चुपचाप बइठ गइला थोड़े देरे के बाद हाथ मुंह धो कर के कहलन की" आज खाना खाने का जी नही कर रहा है. आफिस में नास्ता ज्यादा हो गया है ,तुम खाना खा लो कल वही नास्ता कर लेंगे.भाभी ने पूछा बासी ,हाँ तो क्या हुआ कितनों को तो ऐसा खाना भी नसीब नहीं होता.हम तो सोने जा रहे हैं बहुत नींद आ रही है."
परन्तु बात त भुलाव्ते ना रहे कि आज तरक्की परस्त देश में भी लोगन के झूठन खाये के पड़ता आज हमार देश केतना तरक्की कइले बा .फिर एक सवाल अपने आप में जेहन में उठे लागल कि भ्रष्टाचार ,बलात्कार,कालाबाजारी,अन्याय-अत्याचार ,चोरी-चकारी में इन्सान के 'मैं वाद' में पनप रहल बा .ई देश के नागरिक केतना आगे बढलबा अपने पूर्वज लोगन से?
भोरे-भोरे जब बच्चा लोगन उठल अउर नास्ता के टेबुल पर बइठल त कहे लागल "ये नहीं खायंगे वो नहीं खायेंगे"त ब हमार भइया रात के अंखियन देखल विरतांत कहलन त लड़कन बच्चन सब के दिमाग में बात ऐसन बइठ गईल अउर सब सुबके लगलन सन .जे खाना मिले ओकरा प्रेम से खाई के चाही न नुकर ना करे के चाही .प्रेम से खाना निमको रोटी में भी अमृत बन जा ला.अब त लडकन सब के ऐसन आदत पडी गईल बा .चुप-चाप खा लेवेला अगर बच्चन सब के ऐसन आदत पड़जाई त वक्त-बे वक्त हर परिस्थिति के आज के नौजवान पीढी सामना कर सकेला .जरूरत बाटे आज सब के आँख खोले के मन के अमीर सब से बड़ा अमीर होला.तब ही देश तरक्की करी.इ पैसा -कौड़ी सब इहे रह जाई
एगो गीत बाटे -"कहाँ जा रहा है तू जाने वाले ,अपने अन्दर मन का दिया तो जला ले."
आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.-वैष्णव जन तो तेने कहिये .................................................................के चरितार्थ करब.


text:
निर्भया जइसन मामला में नाबालिगो के बालिग मानल जा सकेला
December 23, 2015
मंगल का दिने राज्यसभा से किशोर न्याय कानून में संशोधन करे के मंजूरी मिल गइल. एकरा साथ ही अब से निर्भया जइसन मामिला में नाबालिगो अपराधी के बालिग मानल जा सकी. एकर फैसला हालांकि किशोर न्याय बोर्ड करी कि बलात्कार कवना मंशा से कइल गइल रहुवे.
राज्यसभा में विपक्ष एकरा के माने के तइयार ना लउकत रहे आ एकरा से सेलेक्ट कमिटि का लगे ठीक से सोचे विचारे खातिर भिजवावल चाहत रहे. बाकिर जनमत के दबाव में राज्यसभा से संशोधन विधेयक पारित हो गइल. अलग बात बा कि निर्भया के अपराधी अब ले छूट चुकल बा आ आम समाज के मालूम नइखे कि ऊ कवन हवे आ हमहने का बीच में कतहीं कवनो कारोबार करत भेटा सकेला.
वोट बैंक का फेर में दिल्ली सरकार ओह अपराधी के बाकायदा धन आ मशीनरी मुहैया करावे के एलान कइले बिया जवना से ऊ आपन रोजी रोजगार चला सको.


text:
लॉस एंजिलिस। एलेन डिजेनर्स, जिमी किमेल और जिमी फॉलन के साथ टेलीविजन पर नजर आ चुकीं प्रियंका चोपड़ा जल्द ही ‘दि लेट शो विद स्टीफन कोलबर्ट’ में नजर आएंगी।
जारी एक बयान के अनुसार, भारतीय मूल की अभिनेत्री प्रियंका चोपड़ा अपनी आगामी हॉलीवुड फिल्म ‘बेवॉच’ के प्रचार के लिए कॉमेडियन स्टीफन कोलबर्ट के शो में पहुंचेंगी।
भारत में ‘दि लेट शो विद स्टीफन कोलबर्ट’ के इस एपिसोड, जिसमें प्रियंका चोपड़ा उपस्थित होंगी, का प्रसारण स्टार वर्ल्ड प्रीमियर पर 7 फरवरी को होगा।
उल्लेखनीय है कि फिल्म ‘बेवॉच’ 1990 के लोकप्रिय इसी नाम के टीवी शो पर आधारित है। फिल्म में प्रियंका चोपड़ा विलेन विक्टोरिया की भूमिका में हैं।
इसके अलावा बॉलीवुड अभिनेत्री प्रियंका चोपड़ा अमेरिकी टेलीविजन सीरीज ‘क्वांटिको’ के दूसरे सीजन की शूटिंग भी कर रही हैं।
-आईएएनएस


text:
गरीबी
गरीबी (निर्धनता, दरिद्रता) अभाव के स्थिति ह जब केहू के लगे भौतिक साधन भा धन के कमी होखे। पूर्ण गरीबी के स्थिति अइसन होले जेह में ब्यक्ति के आपन जीवन के मूलभूत जरूरत खाना, कपड़ा आ मकान तक के अभाव होखे।
एकरे अलावा, गरीबी कई पहलू से देखल जा सके ला आ सामाजिक, आर्थिक आ राजनीतिक तत्व शामिल होलें। पूर्ण गरीबी भा अति गरीबी के अलावा सापेक्ष गरीबी हो सके ला जेह में कौनों देस भा क्षेत्र बिसेस में रहे वाला लोग एगो निश्चित जीवन स्तर जिए में असमर्थ होखे गरीब कहाला। उदाहरण खाती भारत में गरीबी रेखा के कांसेप्ट तय कइल गइल बा आ गरीबी रेखा से नीचे के लोग के गरीब मानल जाला।


text:
संवाददाता प्रताप सिंह आजाद
आज विधानसभा एत्मादपुर में अंबेडकर पार्क एत्मादपुर से पदयात्रा का आरंभ हुआ जिसमें महंगाई, भ्रष्टाचार के विरोध, महिला सुरक्षा,बिगड़ती कानून व्यवस्था, पेट्रोल डीजल के विरोध में पदयात्रा निकाली गई।
सभी कांग्रेसी उपस्थित हुए इं. बसंत लाल ,गीता सिंह महासचिव, धर्मेंद्र शर्मा सोशल मीडिया उपाध्यक्ष,ओम प्रकाश गुप्ता जिला महासचिव विधानसभा प्रभारी,अमीचंद जाटव जिला अध्यक्ष एस.सीविभाग,अनिल कुमार सिकरवार प्रदेश सचिव किसान कांग्रेस, राजेंद्र सिंह जाटव जिला सचिव, ब्लॉक अध्यक्ष कुलदीप भारद्वाज, ब्लॉक अध्यक्ष जय चौधरी खंदौली, नगर अध्यक्ष जितेंद्र धनगर, ब्लॉक उपाध्यक्ष रामवीर सिंह तोमर, बी पी सिंह ब्लॉक महासचिव , ब्लॉक सचिव अनवर अली, श्री नारायण गुप्ता जी, विकास भारती जिला उपाध्यक्ष सोशल मीडिया, अशोक धनगर, लज्जाराम धनगर ,दीपक दीक्षित नगर उपाध्यक्ष, डालचंद ,महेंद्र सिंह बघेल,नेत्रपाल सिंह, गोविंद बाबू ,योगेश कुमार कुशवाहा, देवेंद्र कुमार सिंह बनी सिंह ,मोहन सिंह ,बबलू अब्बासी नगर महासचिव इत्यादि समस्त कांग्रेसी जन पदयात्रा में उपस्थित हुए


text:
भगवान लालू के बुद्धि देसु
July 29, 2011
बिहार के मुख्यमंत्री नीतीश कुमार काल्हु पत्रकारन से बतियावत में कहले कि भगवान लालू के बुद्धि देसु. लालू के ई कहला पर कि ऊ अब जनता से पूछीहें कि उनुका के काहे हरवलसि नीतीश कहले कि जनता से पूछला से पहिले अपने से पूछसु कि जनता काहे हरवलसि. बिहार सरकार पर लालू के बयान के स्वागत करत नीतीश आ सुशील मोदी के कहना बा की लालू के चुप्पी टूटला से ऊ लोग राहत के साँस लिहले बा काहे कि लालू के चुप्पी से ओह लोग के नुकसान होत रहुवे. अब जब लालू के मुँह खुलल शुरु हो गइल बा त उनका हर बयान पर जनतो के याद आवत रही लालू राज के जमाना. ऊ बस एही तरह सरकार पर जहर उगिलत रहसु.


text:
आज के सदविचार
बिमलेन्दु भूषण पाण्डेय
समन्वय सम्पादक
आज के सदविचार इहे बा क़ि एह जगत में काफ़ी उथल – पुथल मचल बा! एकर कारण ई बा क़ि हमनी के जवन काम करें के चाहीं ऊ नइखी करत जा जबकि जवन काम ना करेके उहे करत बानी जा! ईश्वर हमनी के बनवले बानी एक दूसरा से प्यार करे खातीर आ सांसारिक पदार्थ के इस्तेमाल करे खातीर! ठीक एकरा विपरीत हमनी सांसारिक पदार्थ से प्यार करत बानी आ आदमी के इस्तेमाल! त आईं कुछ सुधार कईल जाव आ उचित व्यवस्था के अपनावल जाव! सांसारिक पदार्थ के इस्तेमाल होखो आ आदमी से प्यार! तब कहीं जाके भोजपुरी माई भाखा साहित्य के समुचित सेवा हो सकी!
(कोरोना काल में समाज एह बात के काफ़ी नजदीक से अनुभव कइले बा )
(जय भोजपुरी, जय सारण भोजपुरिया समाज )


text:
‘भोजपुरी संगम’ के 134 वीं ‘बइठकी’ संस्थापक सदस्य स्वर्गीय सत्यनारायण मिश्र ‘सत्तन’ के खरैया पोखरा, बसारतपुर, गोरखपुर स्थित आवास पर प्रो. राम दरस राय के अध्यक्षता आ पुरनिया कवि चंदेश्वर परवाना के संचालन में दू सत्र में करावल गइल.
पहिलका सेसर कलमकार के रूप में भोजपुरी के भगीरथ कवि विवेकी राय के व्यक्तित्व आ कृतित्व पर चरचा भइल. प्रो. आर.डी.राय अपना अध्यक्षीय संबोधन में कहनी कि – ‘विवेकी राय के साहित्य में भारत के समहर रूप से देखल जा सकेला. उनुकर वेशभूषा, सुभाव सब कुछ भारतीयता के परिचय देत रहे. नाटक का साथ ही साहित्य के हर विधा में विवेकी राय पूरहर काम कइले बानी. कविता से शुरु होत विवेकी राय जी उपन्यास, निबंध, संस्मरण, रिपोर्ताज, डायरी वगैरह सगरी विधा में खूब रचले बानी जवन आजु के पीढ़ी ला प्रेरणादायी बा. भोजपुरी आ हिन्दी दुनु में विवेकी राय के बराबर के दखल रहल बा.
चरचा आगे बढ़ावत नंद कुमार त्रिपाठी विवेकी राय के जीवन-वृत्त आ उनुकर रचल भोजपुरी अउर हिंदी कृतियन का बारे में विस्तार से बतवनी. साथ ही कई विश्वविद्यालयन में विवेकी राय पर भइल शोधो के चरचा कइनी. कहनी कि विवेकी राय के मिलल राष्ट्रीय स्तर के सम्मान अउर पुरस्कारन के लमहर फेहरिस्त बा जवना में ‘साहित्य भूषण’, ‘यश भारती’, ‘राहुल सांकृत्यायन पुरस्कार’ आदि प्रमुख बाड़ी सँ.
बइठकी के दुसरका सत्र कवितई के रहल जवना में डॉ.फूलचंद प्रसाद गुप्त, ओमप्रकाश पांडेय ‘आचार्य’, चंदेश्वर ‘परवाना’, शशि बिंदु नारायण मिश्र,चंद्रगुप्त वर्मा ‘अकिंचन’, संतोष ‘संगम’, डॉ. अजय अनजान, सुधीर कुमार मिश्र, गोपाल दुबे, नंद कुमार त्रिपाठी, कुमार अभिनीत, ज्ञानेश कुमार ‘नापित’,आशु, कार्तिक वगैरह कवि अपना-अपना काव्य-पाठ से बइठकी के समृद्ध कइनी.
एह अवसर पर रवींद्र मोहन त्रिपाठी, डॉ.विनीत मिश्र, आलोक कुमार राव वगैरह अउरिओ लोग उपस्थित रहे. आखिर में संयोजक कुमार अभिनीत सभका ला आभार जतवलन.


text:
डॉ. गोरख प्रसाद मस्ताना के कविता ‘चंपारण के माटी ‘
“बाल्मीकि मुनि महँ भइलें चंपारण के माटी में
रामायण के कथा सुनइले चंपारण के माटी में
नारायणी सदानीरा के बहेला अमृत धारा
देवल भा महजिद बा साथे संगही में गुरुद्वारा
भइयारी के बीज रोपाइले चंपारण के माटी में
रहे पुरनका जुग में इहवां चंपा फुल के जंगल
हवा हिमालय से आई के गावे गीत सुमंगल
देवतो लोग इहवां हरखइले चंपारण के माटी में
बसल हिमालय के गोदी में बा, इ धरती पवन
चरण बुद्ध के परल इहाँ भइली अउर सुपावन
महावीर तिरथंकर अइले, चंपारण के माटी में
इहें लौरिया में अशोक समराट के लट बा भारी
अरेराज में महादेव सोमेश्वर जी सुखकारी
गाँधी बाबा संत कहइहे, चंपारण के माटी में
सरेया मन के पानी रखेला के जिला के पानी
सवाद में मरचा के चिउरा के बा अजब कहानी
सभे खवइया खूब अघइहे चंपारण के माटी में
लोग इहाँ के सीधा- साधा सबकर मन करेले
अनकर जान बचावेला, उ आपन जन धरे लें
परमारथ के गीत रचइले, चंपारण के माटी में“
( साभार : चंपारण के गीत : संपादक : लव शर्मा प्रशांत)
( कवि परिचय: डॉ. गोरख प्रसाद मस्ताना जी जनम पश्चिमी चंपारण जिला के बेतिया नगर में एक फ़रवरी १९५४ में भईल रहे. वर्तमान के अपने बेतिया के राज इंटर कॉलेज में हिंदी के अध्यापक बनी. अपने अब ले बहुते सम्मान आ उपाधि मिल चुकल बा. ” जिनिगी पहाड़ हो गइल” इहाँ के भोजपुरी काव्य संग्रह बा. इह संग्रह पर अखिल भारतीय भोजपुरी साहित्य सम्मलेन के २३ वा अधिवेशन में आचार्य महेंद्र शास्त्री पुरस्कार मिलल बा. इहाँ के दिल्ली से प्रकाशित पत्रिका भोजपुरी जिनगी (जिंदगी) के प्रधान संपादक बनी.इहाँ के एगो सफल मंचीय कवि भी हई)


text:
बारह साल बाद लवटि अइलन रामविलास पासवान राजग में
February 28, 2014
साल २००२ में गुजरात में गोधरा कांड का बाद भड़कल दंगा का बाद राम विलास पासवान राजग छोड़ दिहले रहलें. बाद में लालू प्रसाद के राजद साथे हो गइले आ भाजपा के हमेशा मुखालिफत करत रहले. बाकिर एने लालू के राजद रामविलास के भाव ना देत रहुवे आ कई महीना से उनुका के कवनो इशारो ना देत रहुवे कि उनका के कतना सीट दीहल जाई. दू बेर उ सोनियो से भेंट कइले बाकिर कवनो हलभल ना हो सकल. एहमजबूरी में आपन राजनीतिक वजूद बचवले राखे खातिर राम विलास पासवान भाजपा नेतृत्व वाली राजग में लवट अइले. राजग में उनका वाजिब सम्मानो मिलल आ सीट बँटवारा के फैसलो हो गइल. अब पासवान के लोजपा बिहार में सात सीट से चुनाव लड़ी.
बियफे साँझ के भाजपा अध्यक्ष राजनाथ सिंह आ लोजपा अध्यक्ष रामविलास पासवान एक दोसरा के मिठाई खिया के एह गठबन्हन के एलान कइलें. पासवान साफ कहलन कि मोदी के प्रधानमंत्री बनला से उनुका कवनो विरोध नइखे आ अगिला सरकार राजगए के बनी.
याद करीं कि एक जमाना में तारकेश्वरी सिन्हा रहली जे चुनाव का पहिले पुरान पार्टी छोड़ नया में चल जासु आ जवना में जासु ओकर बाजा बाज जाव जबकि पुरनकी पार्टी जीत जात रहुवे. उनुका उलट रामविलास पासवान के खूबी ई ह कि उ चुनाव से हमेशा सत्ताधारी से जुड़ल रहेलें. अब राजग में पासवान के लवटला का बाद राजग के जीत अउरी मजगर होखे के आशा बन गइल बा. हो सकेला कि राजग के पूरा बहुमतो से बढ़िया बहुमत मिल जाव.


text:
– डॉ अशोक द्विवेदी
कविता के बारे में साहित्य शास्त्र के आचार्य लोगन के कहनाम बा कि कविता शब्द-अर्थ के आपुसी तनाव, संगति आ सुघराई से भरल अभिव्यक्ति हऽ। कवि अपना संवेदना आ अनुभव के अपना कल्पना-शक्ति से भाषा का जरिये कविता के रूप देला। कवनो भाषा आ ओकरा काव्य-रूपन के एगो परंपरा होला। भोजपुरी लोक में ‘गीत’ सर्वाधिक प्रचलित आ पुरान काव्य-रूप हऽ।
जेंतरे हर काव्य-रूप (फार्म) के आपन-आपन रचना-विधान, सीमा आ अनुशासन होला, ‘गीतो’ के बा। दरअसल गीत एगो भाव भरल सांकेतिक काव्य-रूप हऽ, जवना में लय, गेयता आ संगीतात्मकता कलात्मक रूप में रहेला। शब्द-अरथ के सुघर बिनावट का साथ-साथ आंतरिक संगति के एकरा में बहुत महत्व बा। केहू पुरान साँचा में नया ढंग से भावाभिव्यक्ति का परंपरा के आगा बढ़ावेला, केहु पुराना साँचा ढाँचा में कछु नया जोर मिलाइ के अपना समय-सत्य के उकेरेला आ केहू पुराना साँचा तूरि के नया साँचा-ढाँचा गढ़ेला। महत्व तीनों के बा, काहें कि तीनू में अपना समय के जीवन आ परिवेश रहेला। गीत का संरचना में भाषा के सार्थक, सुनियोजित इस्तेमाल गीत के सार्थक प्रभाव (इम्प्रेशन) देला आ ओकरा के असरदार बनावेला। गहिर असर डाले वाला गीतन में वास्तविक जीवन के भाव-सघनता, तरलता आ अनुभूति के गहिर व्यंजना रहेले। कवनो गीत के ‘टोन’, लय आ ध्वन्यात्मक अनुगूँज ओकरा संप्रेषणीयता के अउर बढ़ावेला। लोकगीतन का अनगढ़ संरचना में, मर्म छूवे आ झकझोर वाला शक्ति एही कारन बा। गीत के एगो लमहर परंपरा भोजपुरी क-साहित्य में बा, जवन अधिकतर वाचिक बा। एम्मे लोकजीवन के हूक-हुलास, राग-रंग आ आँच देबे वाला साँच का साथ प्रेम-विरह के मार्मिक व्यंजना बा। पुरुष प्रधान गीत बिरहा, चइता, फगुवा, कहरवा आ नारी प्रधान कजरी, सोहर, झूमर, संझा-पराती, जेवनार, जँतसार, छठ, बहुरा आ बियाह के गीतन में श्रम, सपना, हुलास, हँसल-अगराइल, पीरा आ अहक-डहक; सुनवइया के बरबस खींचे आ बान्हे के सामर्थ से संपन्न बा। इहे ना, देवी-देवतन के मनावन-रिझावन आ आत्मनिवेदन कूल्हि बा एमे। लोककंठ से फूटल, दूर ले, बिना प्रचार-प्रसार के सहजे पसरल भोजपुरी के ई गीति-परंपरा कतने नया साँचा आ लय गढ़लस।
प्रेमरस से भींजल, विरह के पीर से भरल कसक उपजावे वाला भाव प्रधान निरगुनिया, गीतन के सिरजनहार महेन्दर मिसिर एगो नए राग आ गीत-रूप दिहले- ‘पुरबी’। एह गीतन के भावावेग आ लय में भाषा के सीमा टूटि जाले। ध्यान से देखल जाव त ई बात साफ हो जाई कि एह गीतन में भाव-सघनता शब्दन के चुनाव आ बइठाव में कुशल संयोजन बा। लोक-संपृक्ति आ संप्रेषण खातिर कमोबेस एह तरह के शब्दन के इस्तेमाल करहीं के परेला, जवन लोक-व्यवहार में आपन अर्थ गौरव आ आकर्षण राखत बाड़न स। एकरा साथे-साथ भाव-संप्रेषण का अनुकूल एह तरह के लय-विधान बनावे के परेला जवना से भाव-सघन्ता आ अनुभूति के तरलता असरदार ढंग से सुने वाला के हृदय के छू लेव। भोजपुरी के कवि जब गीत लिखे लगलन त लोक प्रवाहित ई गीत-परंपरा कवनो ना कवनो रूप में ओ लोगन के पाछ धइले रहे। भोजपुरी गीतकारन में दोसरा भाषा लेखा कबो नया-पुरान के ताल-ठोंक झगरा ना भइल। अब्बो नइखे। एकर कारन ईहे बा कि ई कवि अपना माटी आ परंपरा से हमेशा जुड़ल-बन्हाइल रहलन स। शिल्प-संरचना बदलल, भाषा प्रयोग के तौर-तरीका बदलल, बाकि गँवई भावधारा नया-नया रूप धइ के संगे लागल रहि गइल। अपना जमीन से कटि के दुनियाँ-जहान का भवँरजाल में अझुरइला से का होइत? भोजपुरी लोक ओके सकरबे ना करित।
भोजपुरी कवि जवना उछाह से लोकराग आ ओकर पारंपरिक लय-धुन पकड़ि के आपन गीत रचेला, ओही उछाह से एह काव्य-रूप में केहू नया शिल्प-साँचा में अपना माटी के रस-गंध आ सुभावो उरेहेला। लीखि से अलगा हटि के लिखे वाला कवियन में जहाँ परंपरा से बिलगाव भइलो बा, उहाँ ओकर भोजपुरिहा-संस्कार ओके भोजपुरी परंपरा से कटे नइखे देले; जे एहू से कटि गइल, समझ लीं ऊ भोजपुरी के नइखे रहि गइल। बाहर ओकर भले जान-मान भइल, भोजपुरी में ओकर पुछार ना भइल।
स्वतंत्रता-आंदोलन आ सुराज मिलला का बाद ले भोजपुरी कविता क जवन रूप देखे-सुने आ पढ़े के मिलेला ओमे राष्ट्रीय चेतना का अलावा प्रकृति के सुघराई, खेत-खरिहान, मौसम, प्रेम-भावना, जिनिगी के दुख-सुख आ भक्ति के स्वर प्रधान बा। गौर कइला प ई साफ बुझाई कि गँवई जीवन आ प्रकृति एह पूरा कविता-समय के आलंब आ प्रतिपाद्य रहल बा। लोक-गीत लोक-अनुभूति आ ओकरा रुचि-प्रतीति के गीत संसार हऽ। सुख-दुख, सोच-विचार, अनुभव-व्यवहार हर ममिला में लोकधर्मी। किसान-मजूर आ मेहरारू एह संसार के वाहक आ भोक्ता हउवन त घर-गिरहस्थी, खेत, खरिहान, बाग-बगइचा, पोखरा-ताल-नदी आ पहाड़-जंगल एकर क्षेत्र हउवे। एकरा बाद कुछ बा त ऊ परदेस हऽ। बाकिर ई क्षेत्र अब बढ़ि-पसरि के प्रदेश, देश, देश के राजनीति, शासन-प्रशासन, सड़क-संसद, सामाजिक-सांस्कृतिक विघटन, मानवी-रिश्ता आ मूल्यन के बिखराव तक पहुँच गइल बा। एह तरह से ई अपना लोक दृष्टि में आधुनिकता आ उत्तर आधुनिकता के काम भर समेट चुकल बा।
भोजपुरी कवि नकली क्रांतिधर्मिता आ जन-पक्षधरता के भोंपू ना बजावे; ऊ जन-चेतना के वहन करेला। जवन जथारथ बा ऊ बा, आ जथारथ ई बा कि दिन-रात, हाड़तोड़ काम कइला का बाद जो दू घरी कहीं ओठँघे-बइठे आ सपना बुने के संजोग भेंटाला त ओहू कल्पना-विहार का अवस्था में ओकर गरीबी कवनो ना कवनो रूप में झलकेले – चाहे ऊ पेवन आ चकतिये लेखा काहें ना होखो। ऊ धरती-आकास का बीच घटे वाला हर घटना-दुर्घटना के अपना देंहि आ दिल-दिमाग पर अनुभव करेला। ई बात दीगर बा कि ओकर धरती गँवई खेत-खरिहान क धरती ह, आ ओकर दुनिया एह, धरती पर नया-नया रूप धारे वाली प्रकृति के दुनियाँ हऽ –
चन्दा ओढ़वे राति चानी के चदरा
सूरुज उड़ावेला सोने के बदरा
बदरे में चकती लगावे मोरी नइया।
मजे-मजे काम होखे रसे-रसे पानी
ताले-तलइया में बिटुरल बा पानी
सोने क मछरी कि रूपे क रानी
पियरी पहिरि बेंग कइठेले ज्ञानी
इनरासन झूठ करे हमरी मड़इया।
सननन, सन सन बहेले पुरवइया।
(मोती बी0ए0)
मोती बी0ए0 अपना काव्य-संग्रह ‘सेमर के फूल’ में फेंड़, फूल, सुगना आ झुलनी जइसन प्रतीकन से जीवन-दर्शन के अन्योक्तिपरक प्रभावपूर्ण अभिव्यक्ति त कइलहीं बाड़न, खेती-बारी आ किसान-जीवन के यथार्थ चित्रो उरेहले बाड़न। एम्मे कल्पना के हवाई उड़ान आ रुमानी छिछिलपन नइखे – खेतिहर जीवन के एगो जियतार चटक रंग बा, जवन अपना लालित्य आ रागात्मकता से लसल बा। मोती बी0ए0 गँवई जीवन के कुशल चितेरा बाड़न। एही से उनका गीतन में प्रकृति के सुघराई का साथ-साथ किसान के संघर्ष, दुख-दरिद्रता आ अवसाद के मर्मस्पर्शी अभिव्यक्ति भइल बा –
पुसवा आ मघवा बिपतिया के खनिया
एही में होले वसूली लगनिया
साहब के कुड़की सभापति के घुड़की
ढेबुआ की खातिर उजारे पलनियाँ
हाकिम-दइब हतियार हो सजनी!
(मोती बी0ए0)
ई अनायास नइखे कि प्रकृति के प्रति भोजपुरी कवियन के गहिर लगाव गीतन में चित्रित भइल बा। हिन्दी के काव्य-धारा में आइल बदलाव, भोजपुरियो के प्रभावित कइले बा। अनिरूद्ध, हरेन्द्रदेव नारायण, भोलानाथ गहमरी, प्रशान्त आदि कुल्हि कवियन पर हिंदी के छायावादी संस्कार आ प्रवृत्ति झलकेले। बाकिर शब्द-संयोजन, भाषा क चित्रकारी, प्रेमभावना आ रहस्यवादी प्रवृत्ति का बावजूद गीत में एगो खास किसिम के लोकज संवेदना, लगाव आ सह-अनुभूतियों देखे के मिली –
टुटही मड़इया के अइसन कहानी
अदहन का पानी में खउले जवानी
रोवेला छौंड़ा मजूरवा, मेहरिया
देखे बजरिया के राह
सँझिया के उसरल बजार!
(अनिरूद्ध)
बिना छुवल बाजेला सितार !
पतझर में दरद, माघो में पिरीत गीत
बरखा में गाईले मल्हार !
(हरेन्द्रदेव नारायण)
सजधज के सोनकिरिन उतरे मुड़ेरिया
ओठ पर धरे केहू गुलाब के पँखुरिया
टाँकि गइल सात रंग बिंदिया लिलार के।
(भोलानाथ गहमरी)
भोलानाथ गहमरी के गीत-संसार, प्रकृति आ प्रेमपूरल जीवन के सुघराई आ मनोहारी प्रतीति के संसार हऽ। लय, गेयता, संगीत, रागबोध से भरल उनका गीतन में लोकज संवेदन का कारण एगो चटक क्षेत्रीय रंग आ अपनापन आ गइल बा। ‘बयार पुरवइया’, ‘अँजुरी भर मोती’ आ ‘लोकरागिनी’ में घर-अँगना, खेत-खरिहान का साथ-साथ प्रेम के लौकिक आ अलौकिक दूनों रूप देखे के मिली। जहाँ उनकर गीत छायावादी, रहस्यवादी प्रेम भावना के छोड़ि के लोकज रूप धइले बा, ओम्मे दोसरे आकर्षण आ गइल बा –
महुवा के फूल झरे पलकन के छँहियाँ
सारी रात महके बलमु तोरी नेहियाँ
— — — — —
कीचड़ से नीलकॅंवल दियना से कजरा
चिटुकी भर नेह से सँवर जाला जियरा।
(भोलानाथ ‘गहमरी’)
छायावादी रहस्यलोक आ ‘बलमुआ’, ‘पियवो’ का संसार से बाहर निकल के जहाँ भोजपुरी गीत देश, समाज, खेत-बधार आ बेवस्था के आपन विषय बनवले बा, उहाँ ओकर भाव-भूमि लोकज हो गइल बा। एही से एह गीतन में आर्त्त आ त्रस्त जन के सुख-दुख, आस-निरास, पीरा आ आक्रोश मुखरित भइल बा। एह गीतन में भोजपुरी के साहित्यिक बाकि प्रकृत रूप प्रगट भइल बा। सुराज का बाद आमजन के दारुण स्थिति भोजपुरी गीतन में कुछ एह तरह से प्रकट भइल कि ओ से गहिर निराशा आ अवसाद के झलक साफ लउके लागल –
हमनी का आह से जे धुआँ उठी ओकरा से
लोक काँपि जइहें सरग भरि जइहें
गाँव-गाँव मड़इन से आगि उठी लपलप
देखत-देखत में महल जरि जइहें।
(रामविचार पाण्डेय ‘बिनिया-बिछिया’)
बटिया निरेखत नयन पथराइल
हमरी दुअरिया सुरजवा ना आइल
कवनी नगरिया रे रहिया घेराइल
बापू के सपना के टूटल गुमान!
टूटि गइल थून्ही कोरो, ढहली मड़इया
फाटल करेजा पर लगान के चढ़इया
मनवाँ में पीरा बा नयनवाँ में लोर बा
केने बा समाजवाद जेकर भइल सोर बा!
(जगदीश ओझा ‘सुन्दर’, जुलुम भइले राम)
जगदीश ओझा ‘सुन्दर’ अपना गीत-संसार में गँवई समाज का साथ-साथ पूरा देश के आंतरिक दुर्व्यवस्था के चिन्दी-चिन्दी उघार देत बाड़न। ‘जुलुम भइले राम’ कविता-संग्रह में अइसन कई गो मार्मिक आ मन के झकझोरे वाला गीत बाड़न स, जवना में जथारथ के खाली जस के तस नइखे परोसल गइल, बलुक ओकरा तह में घुसि के असलियत के उघारे के कोसिस कइल गइल बा। नोंचात-चोंथात आ चूसल जात आम आदमी एह गीतकार के अइसन हड्डी अस लागत बा जेके जुल्मी आ शोषक कुक्कुर लपटि के नोचे में लागल बाड़न –
केहू माँगे घूस केहू माँगे नजराना
केहू माँगे सूद मूरि, केहू मेहनताना
कुकुर भइले जुल्मीजन, हाड़ भइल जिनिगी
नदी भइल नैना, पहाड़ भइल जिनिगी।
(जगदीश ओझा ‘सुन्दर’)
एम्मे शक नइखे कि एह दौर के गीतकारन के सर्वाधिक प्रिय विषय प्रकृति रहल बिया। गँवई परिवेश के करीबी दर्शन अपना आप में सुन्दर आ ललित बा, बाकि अपना संवेदना आ अनुभूति के लोक व्यवहार आ अनुभव से जोरि के ओकर प्रभावपूर्ण प्रस्तुति कइल कठिन बा। भोजपुरी गीतन में ई प्रभावान्विति, एगो खास किसिम के चमक का साथ उभरल बा –
ललकी थरियवा में दियना के जोति लेके
उतरल आवेला बिहान।
सनन सनन जब बहेले बेयरिया
टटिया के ओटवो उड़ावेले चुनरिया
बदरा के देखि-देखि बिहरेला प्रान रे
(प्रभुनाथ मिश्र, ‘हरियर हरियर खेत में’)
रितु-अनरितु में कवन विधि तुलिहें
गरमी के दिन में गुलाब कइसे फुलिहें
संग-संग सनके लागी तपति बयार हो…
कवन वन गइलै?
(रामजियावन दास ‘बावला’, ‘गीतलोक’)
कारिख का कोखी से लाल किरिनि के जनम कहाई
धुरियाइल धरती का आँचर में मोती बिटुराई
दमकी हीरा दिन दुपहरिया सरग-पताल सिहाई
जीतत चली जिनिगिया रन, मन मउवति के मुरुछाई।
(अविनाश चंद विद्यार्थी, ‘सुदिन’)
निमिया के गछिया से फूस के मड़इया पर
उतरेला सोना अस भोर
(रामनाथ पाठक ‘प्रणयी’)
फजीर के अँजोर के प्रतीकात्मक ढंग से चित्रित करे के परंपरा भोजपुरी गीतन में सुरुवे से बा। भोजपुरी गीतकारन के अभिजात नगर जीवन के बनावटी दुनिया, संवेदना आ रस से हीन जिनिगी में कवनो रुचि नइखे। ऊ जवन देखत सुनत अनुभव करत बा ऊ दुनियाँ खेत-बारी, नदी, पहाड़ के गति से बनल दुनियाँ हऽ। ऋतु परिवर्तन का साथ सजे-सँवरे, जरे-झउँसे वाली प्रकृति से ओकर अटूट रिश्ता बा। बोवाई, रोपनी, सोहनी आ कटिया-दँवरी में लागल खेतिहर मजूरन के उछाह, उमंग, चिन्ता-फिकिर आ पीड़ा के ई कवि अपना हिया का आँखि से देखत बाड़न स। कभी-कभी आधुनिकता का चकाचौंध में मजा लूट रहल लोगन के देखि के ओकरा भीतर खीझि अउर असंतोषो, उभर जाला, बाकि आखिरस फेरु ओही गँवई संसार का कारुणिक नियति के साक्षात्कार कइल, जइसे ओकर मजबूरी बा आ एकरा चलते आक्रोशो बा –
कुहूँकत-कुहुँकत बीति गइले जुगवा
गरजि-गरजि अब गाउ रे कोइलिया।
(प्रभुनाथ मिश्र)
सटल पीठ से पेट जहाँ पर
जहाँ भूख से उठल करुन स्वर
दाल भात पर नजर परल बा
दूलम सतुआ साग कोइलिया,
ई गरीब के बाग कोइलिया।
(रामनाथ पाठक ‘प्रणयी’)
जनजीवन के दुर्दशा आ दुख के चित्रण करत खा भोजपुरी कवि ओकरा उल्लास, उमंग, उछाह अउर सुघराई के नजरअंदाज नइखे करत, काहें कि ओकरा जथारथ में ईहो बा। जवानी, प्रेम आ हुलास परिस्थिति का मुताबिक अपना जनवादियन लेखा खाली भूख आ रोटी आ कल्पित क्रांतिधर्मिता के ई कवि अपना गीत में नइखन स थोपत, इहाँ त सुघराई आ प्रेम अपना तिताई का साथ सोझा आवत बा, प्रेम, विरह, गरीबी आ दुख के अभिव्यक्त करे में प्रकृति ओकर आलंबन-उद्दीपन बनत बिया –
जड़वा के रतिया, गरीबवन के छतिया
पछुवा बहेला बिछीमार।
xx xx xx
अँगिया में धधकत बा अगिया गरिबिया के
अँखिया में छलकत बा लोर।
xx xx xx
चुपके चोर चोरा ले भागल सरबस माल जवानी
टूटल नीन, नेह के घइला फूटल, ढरकल पानी।
xx xx xx
दिन भर उड़ेला मैना
थाकि जाला दूनो डैना
दुनियाँ छिपल बाटे जलवा पसार के
घरवा में घूमे गोरी सँझवत बार के!
(रामनाथ पाठक ‘प्रणयी’)
रागात्मक अनुभूति के कोमल व्यंजना आ कल्पनाप्रवण भावुकता भोजपुरी के पुरनका अधिकांश कवियन में रहल बा। कहीं-कहीं ई बौद्धिक चेतना आ ज्ञानात्मक संवेदना से लसि के उभरल बा, त कहीं निछक्का रागात्मक आ संवेदनात्मक रूप में। संदर्भ-चित्र, भाव-चित्र आ रूप-चित्रन से सजल एह गीतन में गीतकार के आत्मानुभूति, गहिर भावबोध आ अभिव्यक्ति-कौशल देखे लायक बा। भोजपुरी काव्य भाषा के साहित्यिक रूप एह तरह के गीतन में अउर निखरि गइल बा –
घटा हटा निकले रथ ताने धनु सतरंगी
किरन-रास खींचे रवि पहिया नाचे जिनगी
उड़े धजा विहग पाँति फर-फर बन, मग-संगी।
(अनिरूद्ध)
बाहर के साँकल के पुरवाई झुन से बजा गइल
आँगन के हरसिंगार दुअरा के महुवा जस
चू-चू के माटी पर अल्पना सजा गइल।
(पाण्डेय कपिल, ‘भोर हो गइल’)
मधुवन झउँसि गइल फुलवन के
झाँवर भइल सुरतिया
कुंअना गइल पताल,
ताल-तलइन के दरकल छतिया
सिकुरि-सिकुरि अझुराइल नदिया
गतरे गतर सेवार के।
पानी अतरल धार के।
(जगन्नाथ, ‘पाँख सतरंगी’)
इन्द्रधनुष में सात रंग कूँची से भरे चितेरा
जाल डाल सागर में डोरी खींचे चतुर मछेरा
के वंशी के सुर फूँकेला भौंरन के गुंजार में।
(गणेशदत्त ‘किरण’, ‘अंजुरी भर गीत’)
गोरकी बिटियवा टिकुली लगा के
पुरुब किनरवा तलैया नहा के
चितवन से अपना जादू जगा के
ललकी चुनरिया के अँचरा उड़ाके
तनिक लजा के आ हँस-खिलखिला के
नूपुर बजावत किरिनिया क निकलल!
(रामेश्वर सिंह ‘काश्यप’)
लोकधर्मी भावभूमि पर, लोकराग में ठेठ लोकज ढंग से रचाइल-बिनाइल गीतन के त बाते कुछ अउर बा। एम्मे भोजपुरी के आपन संस्कार आ पहिचान झलकत बा। भाषा के सुभाव का लेहाज से ई गीत जइसे बेमेहनत के सहजे बहरिया गइल बाड़न स। एह गीतन में ठेठ शब्दन के सुघर सार्थक प्रयोग अउर असर डालत बा –
छनियाँ पर लतरल बा झिंगुनी तरोइया
दुअरा बरधिया के जोर
अठिया बँड़ेरिया गुटुरगूँ परेउवा
बचवा भइल अँखफोर।
(बलदेव प्रसाद श्रीवास्तव)
भरल घइलवा सनेहिया के ढरकल
दूधे नहाइल नगरिया
बीचे बजरिया में छवि के हेराइल
रस में गोताइल नजरिया
झूम उठल मस्ती में गँवई सिवान रे।
उतरल तलइया में गोर-गोर चान रे!!
(जगन्नाथ, ‘पांख सतरंगी’)
जड़वा के खेतवा पर चढलि जवनियाँ
गेहुवाँ पर बरसल सोनवाँ के पनियाँ
बुँटवा में तिसिया धधाइल रे
आइल बसंत रितु आइल रे!
(राहगीर, ‘भोजपुरी के गीतकार’)
नइहर मोर लइसे जलभर बदरा
मोरे ससुरे ओइसे लहरे सिवान हो!
अपने आपन करीं केतना बखान हो
सासु मोरि धरती, ससुर आसमान हो!
(हरिराम द्विवेदी, ‘नदियो गइल दुबराय’)
अँगना में तुलसी के बिरवा परल घवाइल बा
पुरवा का लहरा में कइसन दरद सनाइल बा
अमरइया के छाँह ठाढ़ हो गइल काढ़ के फन!
कहाँ निरेखीं आपन सूरत, दरक गइल दरपन।
(भगवती प्रसाद द्विवेदी)
जगमग जरेले किरिनिया के बाती
अँगना में आवेला अँजोर।
चनिया के चदरा चनरमा बिछावे
जोन्हिया के अँग-अँग गहना गुहावे
गोरकी के बढ़ि जाले आजु बड़कई
बुलुक बुलुक बुलुकावेले करियई
अँखिया से आवेले अँसुइया के धरिया
ओसिया ओही क हवे लोर!
(मुख्तार सिंह ‘दीक्षित’)
गोबरा से लीपल अँगनवा निहारे
ए राजा, अबकी कमइया मुआर
फाटत करेजवा के सबुर धरइहऽ
ए रानी हमनी के हईं बनिहार!
(मधुकर सिंह)
शिल्प आ भाषा के बिनावट का दिसाईं सतर्क गीतकारन में परंपरा से कछु अलगा हटि के प्रगति, प्रयोगधर्मिता आ नया अभिव्यक्ति देबे क छटपटाहट लउकत बा। हिन्दी में आइल नवगीत के नवधारा के प्रभाव का कारन ई गीतकार अपना रचना में बिम्ब, प्रतीक आ संकेत का जरिये गीत में नया रंग भरे के उतजोग कइले बाड़न। हिन्दी में ई काम कहीं शहरी शब्द-संजोजन से आ कहीं लोकज शब्द आ मुहावरन का प्रयोग से संभव भइल, बाकि भोजपुरी में गाँव, प्रकृति आ जनजीवन का भाव-भंगिमा के नया लय, नया शब्द-योजना, प्रतीक आ रूप-चित्र का साथे परोसला का कारण एह गीतन में अभिव्यक्ति के एगो नये सुघराई प्रगट भइल –
ललकी किरिनया के डेंगिया में बइठल
जुड़वा खोलत मुसुकाय
जुड़वा तोपाइल दहकत देहियाँ
अगिया पियत भहराय
सँसिया के बहे जे बयार
सखि रे धरती के भरे अँकवार!
(उमाकांत वर्मा, ‘गीत जे गूँजल’)
पुरुब क्षितिज पर/फूल भोर के खिले
गगन उजराये
फूल साँझ के जूड़ा में खिले
बने इंजोरिया, गाये…
किरिन पाँख में ले लपेट
चिरई फुनगी पर जाये!
(विश्वरंजन, ‘एक पर एक’)
पोंछ गइल आँतर के/गढ़ुवाइल बात
सिकहर पर झूल रहल/बसियाइल रात
झाँक रहल गीतन के रागिनी अरूप!
छितराइल सुधियन के एक पसर धूप!
(पी0 चंद्रविनोद, ‘केतना बेर’)
किलकारी नदियन के
गोद में पहाड़ी के
थथमल बा रूप के हिरन!
आँगन में पसरेला अँजुरी भर धूप
मरुआइल चंद्रमुखी/मरुवाइल रूप
सूरज पर पहरा परे!
फूल हरसिंगार के/मन का चउतरा पर
चुपे चुपे रात भर झरे!
(परमेश्वर दुबे ‘शाहाबादी’)
गाँव होखे भा कस्बा आ शहर – ओकर विसंगतिपरक आ अभावपूरित, अमानवीय माहौल साधारण आदमी के दुख, परेशानी आ चिन्ता के अउर बढ़ा देले बा। गाँव अब पहिले वाला गाँव नइखे। ओकर भोलापन, सोझबकई, आपुसी भाईचारा धीरे-धीरे बिला रहल बा। प्रकृति आ ओकरा सुभाव से रँगल पुरनकी रागात्मक संवेदना आ ओसे जोराइल अपनापा, शहरी कुप्रभाव आ राजनीतिक छल-छहंतर का आँच से झुलस रहल बा। अइसना में भोजपुरी गीत के ‘थीम’ लय आ उद्देश्य काहें ना बदलित ? ओकरो पर ओइसहीं प्रभाव परल –
तरकुल के छाँह भइल जिनिगी!
रेत भइल नदी के कहानी
डभकत बा दिन जइसे अदहन के पानी
चूल्हा के धाह भइल जिनिगी!
(सत्यनारायण, ‘काव्या’ 93)
जिनिगी का बखरा में घाव के अगोरिया
कबहूँ अन्हार घेरे कबहूँ अँजोरिया
राति राति जोगवल कुँवार
सपनवाँ दुअरिये तँवाला!
(रिपुसूदन श्रीवास्तव, ‘काव्या’ 93)
महँगी के बहँगी पर देह के सुखौता
बेकल जवानी पर जीभि के सरौता
हाथ का तिजोरी में, दउलत पसेना के
पेट में बा लंका-दहन!
(परमेश्वर दूबे शाहाबादी, ‘उरेह’-5/6)
सपना के होला जहाँ होलिका दहनवा
मनवाँ में खउलेला प्रीति अदहनवा
मयगर ऊ अँचरा के छाँव कहाँ रे,
दउर-दउर खोजीला गाँव कहाँ रे!
(कुमार विरल, ‘पाती’-6)
मन गिरगा भटक रहल लूह चले ताल में
सपनन केपाँख फँसल कवन महाजाल में
सोझहीं धनकत बाटे पुलुई जजात के!
(अशोक द्विवेदी, ‘पाती’-6)
देवता घूमत बा उघार खोरी-खोरी
गोड़ तर फाटेला दरार चारू ओरी
मुट्ठी भर बीया के हो गइल तबाही
आसा के खेती में लागलि बा लाही
आँखी से आँसू ना गिरल करे ठार!
(आनन्द संधिदूत, ‘एक कड़ी गीत के’)
भोजपुरी कविता जेंतरे अपना ठेठ शब्द संस्कार आ मुहावरेदारी का संगे भोजपुरी के भाषिक तेवर; नाटकीयता आ सांकेतिकता के इस्तेमाल से, अपना गीत-‘संरचना देखि के – ओकरा बिनावट से निसरत अर्थ गांभीर्य आ व्यंजना देखि के। दुख आ पीड़ा के ओकरा कारन आ परिवेशगत विसंगति का साथे उकेरे में भोजपुरी के गीतकार सफल रहल बाड़न। लोकधुन के काव्य रूप होखे भा नया संरचना-शिल्प के, गीत रचत खा भोजपुरी गीतकार के काव्यानुभूति जमीनी जथारथ आ लोकमुहावरन से अपना के संपृक्त क के आपन आकार ग्रहण करेले।
अपना भागे कुदिन तबाही
जलन घुटन ठहराव
ठंढा सूरज धनकत गाँव!
(गंगा प्रसाद अरुण, ‘पाती’-22)
कोख के करेज कहीं कुहुँके पलुहारी पर
धनियाँ के ध्यान जाके अटकल बनिहारी पर
अजबे ई मनवा परल पसोपेस में!
(दक्ष निरंजन शंभु, ‘एक पर एक’)
जाड़ा गरमी बरखा न जनतीं
गोहूँ ओसवलीं त भूसा बनलीं
काहें बरध सब खेतवा चरलें
हम भइलीं कउड़ी के तीन
केकरे नाँवे जमीन पटवारी
केकरे नाँवे जमीन!
(गोरख पाण्डेय, ‘भोजपुरी के नवगीत’-7)
समय बहेंगवा बेलगाम
मोर फाटल फाँड़ न बूझे
एह अन्हार जंगल में कवनो
ऊजर राह न सूझे
चिरई केतनो आस जोगावे बाकिर
रोजे जाल फँसे!
(अशोक द्विवेदी, ‘पाती’)
छोट-मोट आदमी के नियति बा कि ऊ जवन आस-बिश्वास आ भरोस लेके आपन जांगर तूरेला, बेवस्था का बिरोधाभासी घटाटोप में, घेराइ के जहाँ के तहाँ पहुँच जाला, कबो-कबो त ओकर कूल्हि सपना जथारथ का चकाचउँध से छिन्न-भिन्न हो जाला। एह कारुणिक स्थिति के भोजपुरी गीतकार अलग-अलग कोण से देखे आ देखावे के कोसिस कइले बा लोग। अपना जमीन आ काव्य-परंपरा से अंदरूनी रिश्ता बना के कुछ कहे का प्रक्रिया में जदि प्रयोगधर्मिता आइलो बा तबो गीत के कड़ी आ संगति टूटल नइखे। सजग कलात्मक रचाव का कारन ई गीत अउर अर्थगर्भ आ असरदार हो गइल बाड़न स। गीत में जहाँ कहीं नाटकीयता आ कटाक्षपूर्ण व्यंग्य व्यंजित भइल बा, उहाँ जथारथ का विसंगति के उघारत ई असर कुछ अउरी बढ़ जाता –
धीरे-धीरे शहर गाँव में, देखा कइसन धँसे लगल हौ
सास के मुँह पर नई बहुरिया उलटे पल्ला हँसै लगल हौ!
(कैलाश गौतम, ‘पाती’,22-23)
लोकतंत्र अबरा के मेहर
ई मेहर सबकर भउजाई
सुनि लऽ भाई!
(सत्यनारायण, ‘कविता’ 4)
काम बाटे कतना ले बीने के बरावे के
रतिया बिछावे के अँजोरिया सुखावे के
हाँके के बा तरई उड़ावे के बा चान
हमें सोचहूँ न देत बाटे पेट के पहाड़!
(आनन्द संधिदूत, ‘पाती’-6)
घर लूटे क साजिश होत बा दुआरे
मुखिया चुपचाप कहीं बइठल पिछुवारे
अँगना क लोग भइल काठ क गिलहरी!
(कमलेश राय, ‘पाती’ 22)
उपवन-उपवन बगिया-बगिया
नाच-नाच गावे कागा
कोइल नजर बचा के भागल
ना केहू पीछा आगा
गरम हवा के गश्त तेज बा
अमराई के छाँव तले।
(सूर्यदेव पाठक ‘पराग’, ‘कविता’-6)
भोजपुरी गीत के अपना भावभूमि, प्रतिभा, दृष्टि आ रचना-कौशल से नया-नया भंगिमा आ ऊँचाई देबे में कतने पुरान आ नया गीतकार लागल बाड़न, ओह सब लोगन के एह छोट आलेख में समेटल कठिन बा। गीत के भाव-भंगिमा बनावे में जुटल एह लोगन में माहेश्वर तिवारी, पाण्डेय आशुतोष, ब्रजभूषण मिश्र, प्रकाश उदय, रामेश्वर प्रसाद सिन्हा ‘पीयूष’, रिपुंजय निशान्त, दयाशंकर तिवारी, शम्भुनाथ उपाध्याय, हरिवंश पाठक गुमनाम, आनन्द संधिदूत, कमलेश राय, गंगा प्रसाद ‘अरुण’, भगवती प्रसाद द्विवेदी आदि के नाँव लिहल जा सकेला।
भोजपुरी के पत्र-पत्रिका खासकर ‘भोजपुरी सम्मेलन पत्रिका’, ‘पाती’, ‘समकालीन भोजपुरी साहित्य’ आ ‘कविता’ स्तरीय ढंग के गीत प्रकाशित कर रहल बाड़ी सन। भोजपुरी गीतकारन के नजर अब आज के जिनिगी के जद्दोजहद, संघर्ष, विचार-दर्शन आ ओह अमानवी स्थितियो पर जा रहल बा, जेमे आदमी के जुझला-जोतइला आ आत्मसंघर्ष का संगे-संगे ओकर असहाय अवस्था, किंकर्त्तव्यविमूढ़ता आ संवेदनहीन मनःस्थिति आ-जा रहल बा। एम्मे शक नइखे कि कुछ खास राजनीतिक विचार-आग्रह में रचाइल गीतन में, सत्यानुभूति आ मौलिक संवेदन का बजाय, बनावटी जथारथ आ पूर्वाग्रही सोच के उरेह गीत का आंतरिक संगति में नइखे बइठ पावत। एह नाते अइसन रचनाकार ‘गीत’ के दिसाईं विरोधी रुख अपनावत हिंदी के अतुकान्त कविता का सपाटबयानी का ओर मुड़ रहल बा। बाकिर, अरसा से भोजपुरी कविता के सजावे-सँवारे में लागल समर्थ गीतकार एहू खातिर चिन्तित लउकत बाड़न कि अत्यधिक आधुनिकता के मोह, प्रयोगशीलता आ चमत्कार-सृजन का चक्कर में भोजपुरी संस्कृति आ भोजपुरी के काव्यात्मक भाषाई-खासियत मत छूट जाव; जन-जन का कंठ से प्रवाहित- सुनवइया के आंदोलित करे वाला ऊ राग-रागिनी, धुन आ लय मत तिरोहित हो जाव, जवना खातिर भोजपुरी जानल-पहिचानल जाले।
(भोजपुरी दिशा बोध के पत्रिका पाती के जनवरी 2017 अंक से साभार)
(भोजपुरी साहित्य सम्मेलन पत्रिका के ‘गीत-विशेषांक’ (वर्ष 2000) में छपल आलेख, जवन बाद में ‘धार के खिलाफ’ गीत-संकलन का पीठिका के रूप में 2001 में छपल)


text:
सेक्स पोजीशन
सेक्स पोजीशन (यौनासन भा यौन आसन) अइसन शारीरिक स्थिति भा मुद्रा सभ होलें जिनहन में मनुष्य अकेले भा पार्टनर के साथ सेक्स या सेक्सुअल क्रिया करे ला। सेक्स संबधी क्रिया सभ के बर्गीकरण भी एह पोजीशन सभ के आधार पर, माने कि सेक्स करत समय शरीर के स्थिति के आधार प कइल जाला। आम हूंतौर पर सामान्य सेक्स के दौरान एक पार्टनर दुसरे के शरीर के अंग में घुसाव द्वारा आनंद भा मजा हासिल करे लें लेकिन ई बिना घुसाव (पेनेट्रेशन) के भी हो सके ला। सेक्स पोजीशन सभ के भी कई प्रकार में बाँटल जाला; आम बर्गीकरण में तीन गो कटेगरी में बाँटल जाला - जञनी में सेक्स संबंधी पोजीशन, गाँड़ में सेक्स संबंधी पोजीशन आ तिसरा मुँह के इस्तेमाल (आमतौर प यौन अंग के मुँह भा जीभ से उत्तेजित कइल) संबंधी पोजीशन। एकरे अलावा सेक्स पोजीशन में अउरी कई किसिम के पोजीशन भा क्रिया सामिल हो सके लीं, जइसे कि अकेले हत्थमैथुन कइल, अँगुरी से संभोग कइल जेह में एक दुसरे के अंग में अँगुरी डाल के सेक्स भी हो सके ला, कौनों दूसर सामान भा सेक्स खेलौना के इस्तेमाल से सेक्स इत्यादि।
ऊपर बतावल बिबिध आधार आ क्रियाकलाप के अनुसार सेक्स पोजीशन के कइयन ठे प्रकार हो सके लें; कुछ लोग के मानल तऽ ई बा ई सेक्स पोजीशन अनगिनत प्रकार के हो सके लीं। हालाँकि, सभसे प्रचलित सेक्स पोजीशन मिशनरी पोजीशन के मानल जाला जेह में औरत अपना पीठ भर लेट जाले आ मरद ओकरे ऊपर मुँह के भर लेट के लिंग प्रवेश करावे ला।
इतिहास[संपादन करीं]
बहुत पुराना जमाना से सेक्स पोजीशन सभ के जानकारी आ बिबरन लिखे आ इनहना के चित्र बना के चाहे मूर्ती के रूप में बना के देखलावे के इतिहास रहल बाटे। भारतीय साहित्य में वात्स्यायन मुनि के 1ली से 6वीं सदी के बीच में लिखल कामसूत्र के खासतौर पर एह सेक्स पोजीशन सभ के बिबरन के कारन जानल जाला हालाँकि, वास्तव में ई किताब खाली एही बारे में ना हवे बलुक बहुत बिस्तार में जिनगी के अउरी कई चीज पर बिबरन मिले ला। पच्छिमी सभ्यता में यूनानी-रोमन काल में, 3रका सदी ईसापूर्व में समोस के फिलानिस द्वारा एह बिसय पर लिखे के इतिहास बाटे। अमेरिकी जीव बिग्यानी अल्फ्रेड चार्ल्स किन्सले द्वारा सेक्स पोजीशन सब के बर्गीकरण कइल गइल।
भारत में कई हिंदू मंदिर सभ में सेक्स आ सेक्स पोजीशन सभ के चित्रण देखे के मिले ला जेह में मध्य प्रदेश के खजुराहो के मंदिर बिस्व धरोहर स्थल बाड़ें। एकरे अलावा अउरी कई मंदिर उत्तर प्रदेश आ राजस्थान में बाड़ें जिनहन के देवाल पर अइसन मूर्ती से सजावट कइल गइल बा। उड़ीसा के कोणार्क में मौजूद सूर्य मंदिर में भी अइसन मूर्ती सभ बिसेस रूप से बनावल गइल बाड़ीं।


text:
जञनी
जञनी, जुआनी चाहे जोनी(अंगरेजी: Vagina (वैजाइना)[1]; संस्कृत: योनि) मय मैमल जीव सभ के देह मे मांसपेशी से बनल नली के आकार के अंग होला आ ई मादा जननांग के हिस्सा होला। मनुष्य भी एगो मैमल, माने कि स्तनधारी जीव हवे आ मनुष्यन में ई अंग औरत के दुनों जाँघ के महे खुले वाला वल्वा से ले के शरीर के अंदर मौजूद कोख के मुहाना (सर्विक्स) ले के बीच के हिस्सा होला। देह के एह अंग के मुख्य काम सेक्स, जचगी आ महिनवारी के बहाव बाहर निकालल हवे।
जञनी के बनावट आ शरीर में एकर अस्थान अलग-अलग प्रजाति के जानवर सभ में अलग-अलग होला आ आकारो अंतर होखेला। आमतौर पर मादा मैमल सभ में वल्वा मे दुगो बाहरी छेद होला जेह में से एक ठो मैदान करे ला होखेला आ दुसरका सेक्स आ जचगी खातिर। ई नर मैमल सभ से अलग होला, नर मैमल में पेशाब करे आ प्रजनन दुनो काम खातिर एक्के गो छेद होखेला जेमे से पेशाब आ वीर्य (बीज) दुनों बाहर निकसेला। योनि-द्वार नजदीके के मूत्र-द्वार से बहुत बड़हन होला आ मानव जाति के दुनो छेद के लेबिया द्वारा सुरक्षा प्रदान करल रहेला। उभयचर जंतु जइसे की चिरई कुल, अंडजस्तनी (अंडा देवे वाली जीव सभ) में एक्केगो छेद होखेला, मल-नली, जठरांत्र-नली, मूत्र-नली, प्रजनन-नली सभन खातिर एकहिगो द्वार होखेला।
संभोग घड़ी, जञनी के अंदरूनी सतह प चिकनाहट वाला पदार्थ भा रस सरवत्त्ते लागे ला जवना से एह में आसानी से घुसाव संभव हो सके, अइसन मनुष्य सभ मे आ अन्य मैमल सभ में भी होला। एह रस के नमी के चलते जञनी में चिकनाहट बढ़ जाला आ रगड़ में कमी आवेला जवना से संभोग आसान हो जाला। जञनी के अंदरूनी सतह के बनावट भी लहरदार होले जवना से शीशन प पर्याप्त रगड़ पैदा होले आ बीर्य के निकले तक के प्रक्रिया पूरा होला, जेकरे बाद गरभ धारण हो सकेला। जञनी मे संभोग बजी आनंद आ प्रेम के लगाव मे बढ़त के अलावा अउरी किसिम के परभाव भी हो सकेला, जइसे हेट्रोसेक्सुअल भा लेस्बियन सेक्स के कारण सेक्स संबंधी इन्फेक्शन आ बेमारी (एसआईटी) के एक बेकत से दोसर बेकत मे संचार हो सकेला। एह तरह के इन्फेक्शन आ बेमारी सभ से बचाव खाती बिबिध तरह के सेफ तरीका के पालन कइल जा सके ला। एकरे अलावा जञनी से संबंधित कई तरह के रोग बाड़ें जिनहन से मनुष्य के जञनी परभावित हो सके ले।
जञनी शब्द, सामाजिक रूप से पूरा मानव इतिहास में बहुत संबेदनशील रहल बा आ नकारात्मक दृष्टिकोण, भाषा में आ सांस्कृतिक सोच में एकरा के गंदा रूप में प्रस्तुतीकरण, आ तरह-तरह के टैबू (नकारात्मक मान्यता) सभ, औरत के कामुकता के चीन्हा, आध्यात्मिक रहस्यवाद आ जीवनशक्ति आ प्रजनन से जुड़ल बाटे। सामाजिक सोच में जञनी, गंदा आ अश्लील चीज से ले के पूजनीय चीज (चीन्हा भा प्रतीक के रूप में) ले बिबिध रूप में देखल गइल बा।
आम भाषा में जञनी शब्द औरत के जननांग के बाहरी हिस्सा (अंगरेजी में वल्वा भा संस्कृत में भग) खाती भी इस्तमाल होला आ भीतरी नलीनुमा हिस्सा खाती भी। हालाँकि, मेडिकल शब्दावली आ तकनीकी रूप से खाली अंदरूनी नलीदार हिस्सा के जञनी (वैजाइना) कहल जाला। एह बिभेद के जानकारी सेक्स संबंधी ज्ञान आ कई तरह के बेमारी रोके में सहायक हो सकेला। प्राचीन भारतीय ग्रंथ सभ में जञनी के आकृती के आधार प कई प्रकार भी गिनावल गइल बा।[2] कामसूत्र में एकर प्रकार आ बिभेद के बिस्तार से बर्णन बा; चरकसंहिता में कई किसिम के जञनी संबंधी रोग के बिबरन दिहल गइल बा।[3]
संरचना
सामान्य परिचय
मनुष्य सभ में बुर मांसपेसी से बनल एगो लचकदार नली होले जे बाहरी हिस्सा #वल्वा से ले के सर्विक्स तक ले जाले।[4][5] एकर रंग गुलाबी होला आ, बाहरी माथ गुप्तांग त्रिभुज में खुले ला आ अंदरूनी माथ गर्भाशय से जुड़े ला, गर्भाशय आ जञनी के नली के जोड़ के सर्विक्स कहल जाला। सर्विक्स से जञनी के नली के जुड़ाव के अंगरेजी में फोर्निक्स कहल जाला, फोर्निक्स बाहरी नली नियर होला जेह में सर्विक्स अंदरूनी नली के रूप में समाइल होला।[6] जञनी के बाहरी माथ, गुप्तांग त्रिभुज में खुले ला, गाँड़ आ जञनी के छेद के बीच के सतह के अंगरेजी में पेरीनम कहल जाला, एह पेरीनम के ठीक ऊपर जञनी के नली के छेद होला आ जञनी के छेद के ठीक ऊपर पेशाब करे वाला छेद, यानी मुतरी या पेशाब मार्ग होला जेकरा अंगरेजी में यूरेथ्रल ओपनिंग कहल जाला। बाहर से अंदर के ओर जञनी के नली ऊपर के ओर आ पाछे के ओर बढ़ल होले, ई नली पेशाब मार्ग (यूरेथ्रा) आ मलाशय (रेक्टम) के बीच से हो के गुजरे ले, एकरे अंतिम माथ पर जेकरा के फोर्निक्स कहल जाला लगभग 90 डिग्री के कोण पर एह में सर्विक्स आ के घुसल होला।[7]
वल्वा
हालाँकि, भोजपुरी में जञनी नली वाला हिस्सा के भी कहल जाला आ बाहरी हिस्सा के भी, तकनीकी रूप से आ मेडिकल साइंस में इनहन में अंतर कइल जाला। तकनीकी रूप से दुनों जाँघ के बीच के सगरी गुप्तांग सभ के गुप्तांग त्रिभुज के रूप में परिभाषित कइल जाला। औरतन में एह त्रिभुज के संरचना में सभसे ऊपर क्लाइटोरल हुड होला आ सभसे नीचे मलदुआर जेवना से मल निकास होला।
एह गुप्तांग त्रिभुज के ऊपरी हिस्सा के वल्वा कहल जाला, या आम भाषा में जेकरा के जञनी कहल जाला। एह हिस्सा में दू गो छेद होलें, ऊपरी पेशाब मार्ग, निचला जञनी के नली के बाहरें खुले वाला छेद; एह दुनों छेद के अगल-बगल सुरक्षा खाती लेबिया माइनर आ लेबिया मेजर रुपी संरचना होला, मने कि दोहरा ओठ नियर फुल्लल अंग। बाहरी मोट ओठ नियर संरचना के लेबिया मेजोरा कहल जाला आ एकरे अंदर छिपल बाकी सभ अंग वाला हिस्सा के आम भाषा में जञनी आ तकनीकी भाषा में वल्वा कहल जाला।[8]
समाज आ संस्कृति में
मय इतिहास में, जञनी के बारे में कई किसिम के धारणा आ सोच मिले ला, एकरा के कई तरह से बोध में लिहल गइल मिले ला, एह परसेप्शन सभ में कई चीज सामिल बा। उदाहरण खातिर ई कामुक इच्छा के केंद्र मानल जाय, जनम एही रास्ता से होखे के कारण ई जीवन के प्रतीक आ चीन्हा मानल जाय, शिशन से कमतर आँकल जाय, देखे चाहे महक में बेकार बूझल जाय या फिर अश्लीलता से जोड़ल जाय।[9][10][11] एह बिचार आ धारणा सभ खाती बहुत हद तक नर आ मादा के बीचा के अंतर सभ, जेह में काम संबंधी अंतर खास रूप से सामिल बाने, जिम्मेदार मानल जालें आ इहो सामिल कइल जाला कि ई अंतर सभ के कवना तरीका से ब्याख्या कइल जा रहल बा। एगो इवोल्यूशनरी साइकोलाजिस्ट डेविड बस्स के कहल बा कि चूँकि शिशन के आकार क्लाइटोरिस के साइज से काफी बड़हन होला आ शिशन एक तरह से ढेर लउके वाला अंग हवे जबकि जञनी देख्लाई ना पड़े ला (तुलना में), मरदाना लोग शिशन से पेसाब करे ला, लइका छोटपने से आपन शिशन छुए के सीख लेलें जबकि लइकी सभ के आपन जञनी छुए के गलत बतावल सिखावल जाला, एह कारन उनहन के दिमाग मे ई आ जाला कि ई एकरा के छुए से कौनों नोकसान होखी। इहे कारन बा कि बहुत सारी औरत सभ अपना जञनी के बारे में बहुत जानकारी ना रखेलीं। वैज्ञानिक लोग इहो मान्यता रखे ला जे एही कारन लइका सभ लइकिन के तुलना मे हाली हस्त मैथुन चाहे मास्टरबेशन के सीख जालें आ ई काम लइकी सभ के तुलना में बेसी करे लें।[12]
अन्य जावनर सभ में
जञनी अइसन संरचना हवे जे ओह जानवर सभ में पावल जाले जे सभ में मादा अंदरूनी तरीका से गरभ धारण करे ले, जबकि कुछ वर्टीब्रेट सभ में ई काम शरीर के बहरें होला जैसे कि मेंघुचा सभ में, आ इनहन में जञनी ना पावल जाला। जञनी के आकृति अलग-अलग जानवर सभ में अलग-अलग होला। खेड़ी वाला आ मार्सूपी जानवर सभ में गर्भाशय से ले के मादा के शरीर के बाहरें ले जञनी होला। मादा मार्सूपियल सभ में दू गो जञनी होले आ साइड बाई साइड दू गो गर्भाशय से जुड़े लीं बाकी ई शरीर के बहरें खुले लीं एकही ओठदार मुहाना के रूप में, तिसरही जञनी परमानेंट भा कुछ समय खाती हो सके ले जे ट्रांजीटरी कनाल कहाला आ बच्चा एह रास्ता से बहरें आवे ला (उदाहरण के रूप में कंगारू सभ में ई तीनों जञनी होलीं)।[13] चित्तीदार हाइना (लकडबग्घा) में मादा बाहरी रूप से जञनी के छेद वाली ना होखे लीं बलुक पेसाब, मैथुन आ बच्चा जनमावे के काम, तीनों क्लाइटोरिस के जरिये होखे ला।[14] The vagina of the female coyote contracts during copulation, forming a copulatory tie.[15]
संदर्भ
- ↑ . "Vagina | Definition of Vagina by Merriam-Webster". Merriam-webster.com. पहुँचतिथी 3 फरवरी 2018.CS1 maint: extra punctuation (link)
- ↑ Mulachara. Bhāratīya Jñānapīṭha Prakāśana. 2002. पप. 285–. ISBN 978-81-263-0784-5.
- ↑ Shri Jaidev Vidhya Alankar Pranitya (2007). Charaksamhita Mahrishina Bhagvataniveshen Pranita Mahamunina Charken Pratisanskrita Uttro Bhag. Motilal Banarsidass Publishe. पप. 513–. ISBN 978-81-208-2305-1.
- ↑ Snell RS (2004). Clinical Anatomy: An Illustrated Review with Questions and Explanations. Lippincott Williams & Wilkins. प. 98. ISBN 978-0-7817-4316-7.CS1 maint: uses authors parameter (link)
- ↑ Dutta DC (2014). DC Dutta's Textbook of Gynecology. JP Medical Ltd. पप. 2–7. ISBN 9351520684.CS1 maint: uses authors parameter (link)
- ↑ Standring S, Borley NR, संपा. (2008). Gray's anatomy : the anatomical basis of clinical practice (40th संस्क.). London: Churchill Livingstone. प. 1281–4. ISBN 978-0-8089-2371-8.CS1 maint: uses editors parameter (link)
- ↑ Ginger VA, Yang CC (2011). "Functional Anatomy of the Female Sex Organs". मूल काम Mulhall JP, Incrocci L, Goldstein I, Rosen R (संपा.). Cancer and Sexual Health. Springer. पप. 13, 20–21. ISBN 1-60761-915-6.CS1 maint: uses authors parameter (link) CS1 maint: uses editors parameter (link)
- ↑ Ransons A (मई 15, 2009). "Reproductive Choices". Health and Wellness for Life. Human Kinetics 10%. प. 221. ISBN 978-0-7360-6850-5. पहुँचतिथी जुलाई 30, 2013.CS1 maint: uses authors parameter (link)
- ↑ Stone L (2002). New Directions in Anthropological Kinship. रोमैन & लिटिलफील्ड. प. 164. ISBN 058538424X.
- ↑ Hutcherson H (2003). What Your Mother Never Told You about Sex. पेंग्विन बुक्स. प. 8. ISBN 0399528539.
- ↑ LaFont S (2003). Constructing Sexualities: Readings in Sexuality, Gender, and Culture. प्रेंटिस हाल. प. 145. ISBN 013009661X.
- ↑ Buss DM, Meston CM (2009). Why Women Have Sex: Understanding Sexual Motivations from Adventure to Revenge (and Everything in Between). मैकमिलन पब्लिशर्स. प. 33. ISBN 1429955228.
- ↑ Hugh Tyndale-Biscoe; Marilyn Renfree (30 January 1987). Reproductive Physiology of Marsupials. कैंब्रिज युनिवर्सिटी प्रेस. ISBN 978-0-521-33792-2.
- ↑ Szykman M, Van Horn RC, Engh AL, Boydston EE, Holekamp KE (2007). "Courtship and mating in free-living spotted hyenas" (PDF). Behaviour. 144 (7): 815–846. doi:10.1163/156853907781476418.
- ↑ Bekoff M, Diamond J (मई 1976). "Precopulatory and Copulatory Behavior in Coyotes". जर्नल ऑफ़ मैमलॉजी. अमेरिकन सोसाइटी ऑफ़ मैमलॉजिस्ट. 57 (2): 372–375. doi:10.2307/1379696. JSTOR 1379696.
बाहरी कड़ी
- जिस योनि से जन्मे, उसी पर चुप्पी क्यों?, बीबीसी, हिंदी पर लेख। (हिंदी में)
- Vagian, ब्रिटैनिका एनसाइकलोपीडिया पर। (अंग्रेजी में)


text:
मनमोहन सरकार के भ्रष्टाचार मे वर्ल्ड चैम्पियन.बतवली सुषमा
November 10, 2013
रायपुर. 09 नवम्बर (वार्ता) भाजपा के बड़की नेता आ लोकसभा मे नेता विपक्ष सुषमा स्वराज कांग्रेस उपाध्यक्ष राहुल गांधी के आडे हाथ लेते कहली कि कवनो राज्य सरकार ना बलुक मनमोहन सरकारे भ्रष्टाचार मे वर्ल्ड चैम्पियन बिया.
छत्तीसगढ के चुनावी दौरा प आइल सुषमा स्वराज कहली कि पिछला तीन साल में टूजी घोटाला, कोयला घोटाला, राष्ट्रमंडल खेल घोटाला जइसन अनेके घोटला पिछला घोटालन के सगरी रिकार्ड तूड़ दिहले बावे. काल्हु राहुल गाँधी रमन सिंह सरकार पर आरोप लगबले रहले त आज ओही पर पलटवार करत सुषमा कहली कि कवनो राज्य सरकार ना खुद मनमोहन सरकार वर्ल्ड चैम्पियन बिया भठियरपन के मामिला में.
झीरम घाटी के नक्सल हमला मे मराइल स्वं नन्द कुमार पटेल के मुख्यमंत्री बनल तय होखे के बात राहुल कहले रहले त सुषमा कहली कि कांग्रेस केहू के मुख्यमंत्री उम्मीदवार बनाइत डा.रमन सिंह सभका पर भारी पडतन. भाजपा के का फरक पड़े के बा कि कांग्रेस केकरा के आपन मुख्यमंत्री उम्मीदवार बनावत बिया.


text:
मंगल ग्रह
मंगल सौर मण्डल में सूर्य की ओर से चउथा ग्रह हवे जेवन सूर्य से 2280 लाख किमी (1420 लाख मील) या 1.52 AU की दूरी पर बाटे। ई पार्थिव ग्रह कहल जाला काहें से कि पृथ्वी कि तरे एहू क रचना चट्टान वाला पदार्थन से भइल बा। एके लाल ग्रह कहल जाला काहें से कि एकरी सतह पर लोहा क आक्सीकरण होला आ एही से एकर सतह लाल लउकेले।
पृथ्वी की दिन की आधार पर देखल जाय त मंगल क एक दिन पृथ्वी से थोड़िके सा बड़ होला लेकिन मंगल क एक साल करीब 687 पार्थिव दिन क होला। मने एके सूर्य क एक चक्कर लगावे में 687 पृथ्वी क दिन लागेला। एकर वातावरण बिरल होला, मंगल पृथ्वी के ब्यस के लगभग आधा होला.एकर दिन के मन अवरी अक्ष के झुकाव [पृथ्वी] के सामान होला इ आपन धुरी पर 24 घंटा में एक बार पूरा चक्कर लगावे ला मंगल के कक्षातली [25] डिग्री के कोण पर झुकल बवे जवाना कारन इ पृथ्वी के सामान ऋतु परिवर्तन होला
मंगल क दू गो प्राकृतिक उपग्रह बाड़ें जिनहन क नाँव फोबोस आ डिमोस रक्खल गइल बा।


text:
– वैभव नाथ शर्मा
मंगल दोष कुण्डली के एगो अइसन दोष ह जवन बन जाव त बड़ा अजीबोगरीब हालत हो जाले. खास कर के लड़िकियन का मामिला में अउरी बेसी. ओकनी का जिनिगी मे भा अगल बगल घटे वाला कवनो अशुभ घटना के ओकरा मंगल दोष से जोड़ दिहल जाला. आईं आजु देखल जाव कि मंगल दोष हवे का, आ कइसे बन जाला ?
मंगल दोष कुण्डली में ग्रहन के स्थिति पर बनेला. वैदिक ज्योतिष का अनुसार यदि कवनो जातक का जन्म चक्र के 1, 4, 7, 8 भा 12 वाँ घर में मंगल होखे त ओह जातक के मांगलिक कहल जाला. बिआह खातिर ई दोष बहुते खराब आ अपशकुनी मानलजाले. संबंध खराब हो जाव, कुटुंब परिवार में कवनो अनहोनी भा अप्रिय घटना घट जाव, कवनो काम में बाधा आ जाव, कवनो तरह के परेशानी होखे भा दंपति के असमय मौत हो जाव, त सगरी के दोष ओह मंगल दोष पर थोप दिहल जाला. एहसे ज्योतिष शास्त्र कहेला कि मांगलिक के कवनो मांगलिके से बिआह करे के चाहीं. काहे कि दुनु मांगलिक होखसु त एक दोसरा के दोष काट दीहें. लेकिन वैदिक पूजा-प्रक्रियो से एह दोष के नियंत्रित कइल जा सकेला..
मंगल ग्रह के पूजा से मंगल देव के प्रसन्न कइल जाला आ मंगल जनित विनाशकारी प्रभावन के शांत आ नियन्त्रित कइल जा सकेला.
मंगल दोष शांति खातिर विशेष दान :-
शास्त्रानुसार लाल कपड़ा पहिर के कवनो ब्राह्मण भा क्षत्रिय के गेहूँ, गुड, माचिस, ताम्बा, सोना, गाय, मसूर दाल, रक्त चंदन, लाल फूल, मिठाई, द्रव्य आ भूमि दान कइला से मंगल दोष दूर हो जाला, लाल कपरा में मसूर दाल, रक्त चंदन, लाल फूल, मिठाई आ द्रव्य लपेट के नदी में दहवाइयो दिहला से मंगल जनित अमंगल दूर हो जाला.
मंगल दोष शांति के कुछ अउरी सरल उपाय नीचे बतावल जा रहल बा :-
1 – चांदी के चौकोर डिबिया में शहद भर के हनुमान मंदिर भा कवनो निर्जन जगहा पर धर दिहला से मंगल दोष शांत होला.
2 – मंगल का दिने सुन्दरकाण्ड आ बालकाण्ड के पाठ कइल लाभकारी होला.
3 – बानर आ कुकुरन के मीठा आ आटा से बनल मीठ रोटी खिआईं.
4 – मंगल चन्द्रिका स्तोत्र के पाठ करीं.
5 – माँ मंगला गौरी के आराधना करीं.
6 – कार्तिकेय जी के पूजा कइलो से मंगल दोष दूर होला.
7 – मंगल का दिने बताशा आ गुड़ के रेवड़ी बहत पानी में बहवा दीं.
8 – आटा का लोई में मीठा राखि के गाय के खिया दीं.
9 – मंगली लड़िकी गौरी पूजें आ श्रीमद्भागवत के 18 वाँ अध्याय के नवाँ श्लोक के जाप जरूर करे.
10 – मांगलिक वर भा कन्या के आपन विवाह बाधा को दूर करे खातिर मंगल यंत्र की नियमित पूजा अर्चना करे के चाहीं.
11 – मंगल दोष का चलते अगर लड़िकी के बिआह में देरी हो रहल बा त लड़िकी अपना तकिया का नीचे हल्दी के गाँठ राख के सूतल करे आ नियम से सोरह बियफे के पीपल के पेड़ के जल चढ़ावे.
12 – मंगल का दिने व्रत राख के हनुमान जी के पूजा, हनुमान चालीसा के पाठ, आ हनुमान जी के सेनूर आ चमेली के तेल अर्पित कइलो से मंगल दोष शांत हो जाला.
13 – महामृत्युजय मंत्र के जाप त हर तरह के बाधा के नाश करेला. महामृत्युजय मंत्र के जप करवलो से वैवाहिक जीवन में मंगल के कुप्रभाव दूर होला.
14 – यदि कन्या मांगलिक हियऽ त बिआह से ठीक पहिले ओकर बिआह शास्त्रीय विधि से प्राण प्रतिष्ठित श्री विष्णु प्रतिमा से कर दिहला का बाद ओकर बिआह करावल जाव.
15 – यदि वर मांगलिक होखे त विवाह से ठीक पहिले ओकर बिआह तुलसी का पौधे से भा पानी भरल घइला से करावल जाव.
16 – यदि मंगली दंपत्ति शादी के बाद लाल कपड़ा पहिरले तांबा का बरतन में चाउर भर के लाल फूल आ रुपिया के सिक्का राख के कवनो हनुमान मन्दिर में रख आवसु त मंगल के अधिपति देवता श्री हनुमान जी का कृपा से ओह लोग के वैवाहिक जीवन हमेशा सुखी बनल रही.
वैभव नाथ शर्मा जी प्रतिष्ठित वास्तु शास्त्री, अंक शास्त्री, आ ज्योतिषी हईं. इहाँ के कार्यक्रम अलग अलग टेलीविजन चैनलन पर आवत रहेला. काशी के होखला का चलते भोजपुरी से विशेष अनुराग बा आ अँजोरिया के पाठकन खातिर ज्योतिष आ वास्तु शास्त्र से जुड़ल आपन सलाह समय समय पर देत रहे के तइयार हो गइनी. वैभवनाथ शर्मा जी राजज्योतिषी परिवार से आवेनी. आशा बा कि वैभवनाथ शर्मा जी के आलेख से अँजोरिया के पाठकन के कुछ लाभ मिली.
अपना व्यक्तिगत समस्या खातिर रउरा शर्मा जी से संपर्क कर सकीलें. उहाँ के संपर्क सूत्र नीचे दिहल जा रहल बा
फोन : +91-9990724131
ई मेल : vaibhava_vastuvid@yahoo.co.in


text:
ओमश्री मूविज़ के भोजपुरी फिलिम ’इंसपेक्टर चांदनी’ में अव्वल अभिनेत्री रानी चटर्जी एगो अहम किरदार में नज़र अइहें. एह फिलिम में रानी एगो पुलिस इंसपेक्टर बनल बाड़ी आ एगो गानो गवले बाड़ी. कहल जात बा कि उनकर किरदार देश के पहिलका महिला आईपीएस किरण बेदी से प्रभावित बा. एह बारे में पूछला पर रानी बतवली कि जब एकर निर्माता अरूण कुमार शाह, ओम कुमार आ निर्देशक रतन राहा उनका लगे अइलन आ फिलिम के किरदार का बारे में बतवलें त ऊ सोचे सवाचे में अझुरा गइली. बाद में रानी के माई उनकर हौसला बढ़वली आ उनका के एह चैलेंज के सकारे ला तइयार कर दिली. बाद में रानी किरण बेदी का बारे में बहुते पढ़ली, उनकर वीडियों फूटेज़ देखली आ तब जा के एह ला तइयार भइली. अब जब फिलिम तइयार हो गइल बा त रानी के आपन फैसला सही लागत बा आ कहत बाड़ी कि माई के फैसला बिलकुल सही साबित भइल.
एह फिलिम के गीतकार सच्चिदानंद कवच, मुन्ना दूबे, राजेश मिश्रा, पिंटू गिरी, मधुसुदन राव आ विनोद ब्यास, संगीत दामोदर राव, लेखक अनिल विश्वकर्मा, छायांकन नन्दू चौधरी, नृत्यगुरू कानू मुखर्जी, फाईटमास्टर रियाज़ सुल्तान हउवें.
मुख्य कलाकार बाड़ें रानी चटर्जी, आज़ाद कुमार, अर्पिता माली, दीपक भाटिया, सपना, सी पी भट्ट, ददन महतो, कृष्णा, दमोदर राव आ नवोदित जय सिंह.
(संजयभूषण पटियाला)


text:
टटका खबर, 25 जनवरी 2017
January 25, 2017
दुनिया के शेयर बाजारन के रुख आ बजट से पहिले बैंकिंग अउर फाइनेंस कंपनियन के शेयर में भइल जोरदार लिवाली से आजु मुम्बई शेयर बाजार हाल के तीन महीना में सबले ऊँचाई ध लिहलसि.
पांच राज्यन में होखे जात विधानसभा चुनाव के देखत चुनाव आयोग भारतीय रिजर्व बैंक से निहोरा कइले बा कि उमीदवारन के बैंक से हर हफ्ता रुपिया निकाले के सीमा चौबीस हजार से बढ़ाके दू लाख क दिहल जाव.
भाजपा के पुरनिया नेता मुरली मनोहर जोशी, राकांपा के प्रमुख आ महाराष्ट्र के कद्दावर नेता शरद पवार, अउर मशहूर गायक येसुदास समेत सात लोग के आजु पद्म विभूषण पुरस्कार से सम्मानित करे के एलान भइल बा.
बिहार सरकार के 70 गो बड़का पुलिस अधिकारी अबहीं ले अपना अचल सम्पत्ति के ब्योरा सरकार का लगे नइखन जमा कइले. एह प नाराजगी जतावत ओह लोग के छह दिन का भीतर ई जानकारी जमा करा देबे के आदेश दीहल गइल बा.
मिर्जापुर जिला के चुनार कोतवाली घलाका में एगो सड़क दुर्घटना में वाराणसी परीक्षा देबे जात मोटरसाइकिल सवार नवही के मौत हो गइल. बतावल जात बा कि मरे वाला विन्ध्याचल के महौरा गांव के 22 बरीस उमिर के जयचन्द्र रहलन जिलकर बिआह एही दिसम्बर में भइल रहे.
यूपी बोर्ड के हाई स्कूल आ इण्टर के परीक्षा 16 मार्च से शुरु होखी आ 21 अप्रेल ले पूरा होखी.
उत्तर प्रदेश में मऊ के हलधरपुर इलाका में पिछला दिने भइल एगो आदमी के हत्या का केस में ओकर मेहरारु आ मेहरारु के प्रेमी समेत तीन जने के पुलिस गिरफ्तार क लिहले बिया. मामिला के खुलासा करत पुलिस एकरा के आशनाई के मामिला बतवलसि.
बिहार में सत्तारूढ़ जनता दल यूनाइटेड (जदयू) यूपी मे होखे जात विधानसभा चुनाव में ना त आपन उमीदवार खड़ा करी ना ही केकरो तरफ से प्रचार करी.
यूपी चुनाव में अपना दल के दूनू फरीक अलग चुनाव लड़िहे। महतारी बेटी में समझौता नइखे संभव। बेटी अनुप्रिया पटेल केंद्र में मंत्री बाड़ी आ उनकर गुट भाजपा का साथे रही।
सोनभद्र जिला के दुद्धी इलाका में झारो खर्दु गाँव में एगो नवहिन लईकी काल्हु साँझ घर में फाँसी लगा के जान दे दिहलसि। ओकर महतारी दुर्गागावति देवी जिला पंचायत सदस्या हई।
गोण्डा जिला के वजीरगंज इलाका में स्कुल जात घरी 16 बरीस के एगो लइकी काजल ट्रेक्टर से कचरा के मर गइल। लइकी जमुनहा मझरेती के रहुवे।
बलिया के फेफना से बसपा उमीदवार अम्बिका चौधरी आ फेफना बसपा अध्यक्ष नरेंद्र कुमार धुसिया का खिलाफ बेसी गाड़ियन के काफिला आ असलहा ले के चलला का चलते पुलिस केस दर्ज कइले बिया।
अमेरिका के राष्ट्रपति डोनाल्ड ट्रम्प काल्हु भारत के पीएम मोदी जी से फोन प बतियवलें आ उनुका के एह साल के आखिर में अमेरिका आवे के नेवता दिहलन. ऊ भारत के अमेरिका के पोढ़ दोस्त बतवलन आ उमीद जतवलन कि ई नाता अउरी पोढ़ होखी.
देश के मुख्यमंत्रियन के समिति केन्द्र सरकार से कहले बिया कि बैंकन से एक बेर में पचास हजार रुपिया से बेसी निकलला प ट्रांजेक्शन टैक्स लगावल जाय. पिछलो सरकार का बेरा अइसने सलाह दिआइल रहुवे बाकिर चौतरफा विरोध का चलते लागू ना कइल जा सकल. अब सरकार के कहना बा कि चूंकि देश के डिजिटल व्यवस्था अब पुरहर हो गइल बा त नगद लेनदेल प टैक्स लगावल जा सकेला.
अखिलेश के दुआरी से खाली हाथ लवटावल मुख्तार अंसारी आ उनुकर भाई अब बहिना के दुआरी गोहार लगावे का तइयारी में बाड़ें. बतावल जात बा कि बाहुबली मुख्तार अंसारी के भाई शिबगतुल्लाह अंसारी आ मुख्तार के बेटा अब्बास अंसारी के बसपा से टिकट मिल सकेला. एही बीच मऊ अउर मोहम्मदाबाद से बसपा के सगरी उमीदवारन के हटा लिहलो के खबर बा.
आजमगढ़ के जीयनपुर इलाका के के एल सिंह कॉलेज में एगो प्रोफेसर आ एगो छात्रा के बिजली करंट लगला का चलते मौत हो गइल. कॉलेज में होखे जात स्काउट गाइड के सालाना समारोह में शामिल होखे ला अगर बगल के कॉलेजन के शिक्षिका आ छात्रा जुटल रहुवे आ कॉलेजे में ठहरल रहुवे.
गणतन्त्र दिवस के धेयान में राखत आजु रतगरे बक्सर जिला जेल के औचक निरीक्षण करे आपन टीम ले के पँहुच गइलन जिलाधिकारी. एह छापेमारी में पुलिस के एगो छूरा, जीन गो छेनी आ दू गो विदेशी ताला मिलल.
मध्य प्रदेश के बडवानी में इंजीनियरिंग के पढ़ाई करे आइल यूपी के बलिया जिला के लइका कुछ दिन से गायब बा. ओकरा मामा के शिकायत प पुलिस अब ओकरा के खोजे में लागल बिया.
काल्हु मंगल के राति बिहार के सारण जिला के छपरा शहर में साहेबगंज बुटनबारी मुहल्ला में एगो बरतन दुकानदार के गोली मार के जान ले लिहले स अपराधी.
दुकानदार भोला प्रसाद अपना बेटा धीरज का संगे दुकान बन्द क के घरे जाए वाला रहलन जब अपराधी एकदम लगे आ के दूनू जने के गोली मार के परा गइलन सँ. दूनू जने के तुरते अस्पताल ले गइल तोग जहाँ भोला प्रसाद के मौद हो गइल आ धीरज के इलाज चलत बा.
खून काहे भइल, के कइल एहकर तफतीश हो रहल बा.


text:
सपा सरकार के घिनावन फिरकापरस्ती
June 4, 2016
फिरकापरस्ती कवनो तरह के होखे ओकरा के खराब माने के चाहीं. बाकिर हिन्दुस्तान में सेकुलरिज्म के मतलब हो गइल बा हिन्दू विरोध आ मुस्लिम परस्ती. यूपी के सपा सरकार त एह मामिला में सगरी लोकलाज छोड़ के मुस्लिमपरस्ती पर उतर गइल बिया. राज्य में गाय के हत्या आ ओकर माँस राखल अपराध होखला का बालजूद गोकशी क के फ्रिज में ओकर माँस राखे वाला मुजरिम खातिर यूपी सरकार आपन खजाना खोल दिहलसि. ओकरा परिवार वालन के 45 लाख रुपिया आ चार गो फ्लैट दे दिहलसि. एगो मुस्लिम पुलिस अधिकारी के खून हो गइल त ओकरा परिवार के पचाश लाख रुपिया आ दू बेकत के सरकारी नौकरी दे दिहलसि. विरोध एह बात के नइखे कि काहे अतना दिहलसि. विरोध एह बात के बा कि अइसने हालात में मराए वाला हिन्दुवनो के ओही तरह के मुआवजा देबे के दयानतदारी काहे नइखे देखावत यूपी के सपा सरकार. मथुरा के जवाहर बाग में अपराधियन का हाथे मारल गइल दू गो अधिकरायिन ला बीस बीसे लाख के मुअवजा के एलान काहे भइल? काहे ना एहु लोग के परिवार के पचास पचास लाख के मुआवजा आ दू दू आदमी के नौकरी दिआत?
सपा सरकार एह बात के जवाब देबहीं के पड़ी कि अलग अलग फिरका ला अलग अलग मुआवजा काहे दिहल जात बा. का ओकरा नजर में हिन्दू के जान सस्ता बा?


text:
का जमाना आ गयो भाया, सोसल डिस्टेन्सिंग के मतलब बता-बता के सभे पगला गइल बाकि केहू माने आ बुझे के तइयारे नइखे। के-के नाही लागल समुझावे में, बड़का भइया से लेके छोटका भइया तक, बबवा से लेके मोटा भाई तक, भुंअरी काकी से लेके मनराखन पांडे तक बाकि ई ससुर के नाती लो समझते नइखे। एह लोगन के एगो बेमारी धइले बा जवना के नाँव सबूत ह। जब ले दू -चार जने एन्ने-ओन्ने ना होखिहें, मनबे ना करी लो। दोसरकी लहर में कई लाख लो मर-बिला गइलें बाकि लोगन के अभिओ समुझ में नइखे आइल। कुछ लोग त ई बूझ के रखले बा कि समुंदर के मथला से जवन अमरितिया निकसल रहे, बिसनु जी इनही लोगन के पिया के भेजले बाड़ें। घुसुक-घुसुक के कपारे चढ़े खातिर तइयार बइठल बा। पता ना एहनी के भीरी लाजो-हया बा कि ना। जुरमाना लगो भा डंडा बाजो, अदबद उहे कमवा करी जवना के बरिजे के कहल जा रहल बा। एहनिन के ई हाल देखि-देखि के हमरो खोपड़िया के चकर घिन्नी बन गइल बा। जतने नवहा लोग बा,समुझवला पर पकठा पुरनिया लेखा गियान के गंगा उझिले लागता। मने जे समुझा रहल बा, तेही दोषी बा। ई लोग करियो के पाक-साफ बनत फिरत बा। बाकि जवने दिना मुँहझउसा कोरोनवा अपना लपेटा में लेता, ओह दिन छठी के दूध मन परा देता। घर-पलिवार, हित-नात, दोस्त-मित्र सभे के मुँह पर फेफरी पड़ जाता। कतने आल्हर-आल्हर बच्चा-बुतरु कुल्हि अनाथ हो गइलें बाकि कुछ लोग त अबो मानत नइखे।
मलिकार लोग आँकड़ा के बाजीगरी देखा-देखा के सभे भरमावे में लागल बा। ई मति कहीं कि हम बाउर बोलत बानी। अब रउवे बताईं कि जवना दिन हरनंदी से सटल सहर के मरे वाला लो के गिनती 2 गो बतावल आ भोंपू पर सुनवावल गइल, ओह दिन 2 घंटा में एंबुलेंस हिंडन घाट के 15 चक्कर मरलस आ उहाँ चहुंपल मुरदन के भसावे खाति टोकन बाँटल गइल रहे आ नम्मर 6-7 घंटा बाद आइल। एकरा पाछे मलिकार लोग के का मंसा बा, एकरा फेरा में पड़ला के जरूरत नइखे। जरूरत बा अपना आ अपना पलिवार के संगही समाज आ देश के एह कोविड से बचावे के। उ बाँची कइसे, सोसल डिस्टेन्सिंग, मास्क आ इंजेक्सन मने वैक्सीन से। जतना कड़ाई हो सके, ओतना कड़ाई से एह तीनों के कइला के काम बा। काहें से कि अबरी जमराजों आपन बही-खाता खोल के बइठल बाड़ें, जरिको ओनइस-बीस होते परचा फार देत बाड़ें। उनुका भीरी कवनो सोरस-पैरब्बी नइखे चल पावत। उ कवनो मंतरी-संतरी के चिट्ठी-पतरी भा फोन-सोन नइखे देखत-सुनत। मने ई दोसरका कोरोना काल सभे के मन के घवाहिल कर देले बा। सभे के संसियों सतावल देखाता आ सभहरे से साँय-साँय मउवत के रोंवा कंपावे वाली अवजियो आ रहल बा।
मलिकार के करिन्दा लोगन के लूटला-खइला से फुरसते नइखे मिलत। ई लोग त गिद्धनो से गइल-गुजरल हो गइल बा। रउरा सभे जानते होखब कि गिद्ध मुअल जानवर भा मुरदा के खालें, बाकि ई लोग त जियते के खात बा। आदमिनो के बीचे क दया-करुना आ सहजोग के भाव मर गइल बुझाता। अइसन आफत-बीपतों के लोग लूटे-खसोटे के मोका बना देहलस। आक्सीजन आ दवाई के हाल देखि के सिर धुने के मन करे लागता। एहनी के सरीर से मलिकार आ दरोगा-पुलिस के डरे खतम हो गइल बा। कतों-कतो त इहों देखाइल कि इहो लोग एहमें नटई ले सउनाइल बा। अतना होखला के बाद अब लोगन के सबूत त नहिए चाही। अबो केकरो चाहत होखे त कवनो समसान घूम आओ, देखि के बकार निकसल बन्न हो जाई।
ई समय सभे के नीमन से समुझा चुकल बा कि का करे के चाही आ का न करे के चाही । मीन-मेख निकारे खाति हरे जुग में कुछ लोग जामेले, एहु घरी बाड़ें। अस्पताल, दवा,नियम-संजम इहे आगु आवे वाला समय के हरबा-हथियार ह , एही सभे के पोढ़ कइल समय के जरूरत बा। भविस खातिर गाँव-गाँव के हर सुविधा से जोडल बहुते जरूरी बा। ढेर स्वास्थ्य केंद्रन में गोइठा पाथे से लेके सुअर पाले तक के हाल चल रहल बा, ओहनी पर मलिकार लोग के नजर जासु आ उहाँ डागदर लोग मय दवा-बीरो के संगे भेंटाय तबे जवन तीसरकी लहर के सुनगुन चलत बा, ओहसे देश आ समाज के बचावल संभव हो पाई। अबो ना चेतल त चानी अस चानी के बार उधियाये में देर ना लागी। हम त मन के बाति कह देनी,राउर मरजी मानी भा मति मानी।
- जयशंकर प्रसाद द्विवेदी
संपादक
भोजपुरी साहित्य सरिता


text:
श्रेणी:तुरंत हटावे लायक पन्ना (मौजूद बिसय पर डुप्लिकेट पन्ना)
ई श्रेणी (CAT:CSD के एगो उपश्रेणी के रूप में) अइसन पन्ना सभ के ट्रैक करे ले जे पैमाना हटा ल१० के अंतर्गत तुरंत हटावे खातिर नामांकित कइल गइल होखें; हाल में बनावल गइल लेख जेकर कौनों खास इतिहास न होखे आ कौनों पहिले से बनल लेख के बिसय पर होखे आ ओकरा ले ढेर बिस्तार, सुधार या ज्यादा जानकारी वाला न होखे, आ शीर्षक के अनुप्रेषण के रूप में प्रयोग के संभावना न होखे। एह श्रेणी में कौनों पन्ना के लिस्ट करे खातिर ओह के टेम्पलेट
{{हटा-ल१०}} के इस्तेमाल से टैग करीं। अगर तुरंत हटावे के बारे में कौनों प्रकार के संदेह होखे, पन्ना के हचर्चा खातिर नामांकित करीं।
ए श्रेणी में एह समय कौनों पन्ना भा मीडिया नइखे।


text:
कोरोना से जंग में आगे अइली अक्षरा सिंह
March 26, 2020
बँटली मास्क, ग्लव्स. अउर सेनेटाइजर
दुनिया पर आइल बिपति का बीच भोजपुरी सिनेमा के अदाकारा अक्षरा सिंह लॉक डाउन लागे से पहिले सड़क पर आ के आम लोग का बीच मुँहजाबी (मास्क) बँटली आ दस्ताना अउर सेनेटाइजरो दिहली.
अक्षरा कहली कि उनकर मकसद ओह लोग के जगावल बा जे अबहियों चाइनीज कोरोना वायरस के खतरा के अनदेखी करत बा. लोग जानत नइखे कि अइसन बेपरवाही देखा के उ लोग अपना साथही अपना परिवार. समाज, आ देशो के खतरा में डालत बा. समय के माँग बा कि अपनहूँ बाँची आ दोसरो के बचाईं.
अक्षरा इहो कहली कि आजु जे समरथ बा ओकरा चाहीं कि गरीब गुरबा के बढ़-चढ़़ के एह आफत से बचावे में सहायता करे. कहली कि आजु उ जवने बाड़ी तवन लोगे का नेह का चलते, एहिसे जतना कर सकत बाड़ी ओतना करे के कोशिश करत बाड़ी.
पीएम मोदी के लगावल लॉकडाउन के समर्थन करत अक्षरा कहली कि अगर हमनी का अपना आ अपना लोग-परिवार के बचा लेम त चीन से सगरी दुनिये में पसरल कोरोना हार जाई. एहसे प्रशासन का बाति मानीं आ घर में रह के एह कोरोना के भगावें में मदद करीं.
(स्रोत – टीम रंजन)